ועדת הכלכלה, כנסת 19, פרוטוקול מספר 155, 2013-12-25 10:00

אבישי ברוורמן: שלום לכולם.

אבישי ברוורמן: אני מתכבד לפתוח את ישיבת ועדת הכלכלה בנושא תקנות המועצה לענף הלול.

אבישי ברוורמן: כבוד השר, במקרה הזה ידידי יאיר שמיר שהייתי גם בהערכה ובידידות עמוקה עם אביו המנוח, ראש הממשלה יצחק שמיר.

אבישי ברוורמן: אדוני המנכ"ל, חברי חברי הכנסת, נציגים.

אבישי ברוורמן: אני פותח את הישיבה בנזיפה קלה משום שהיינו שמחים אם היינו מקבלים את התקנות האלה כמה חודשים קודם ולא ברגע האחרון.

אבישי ברוורמן: אדוני המנכ"ל, אתה חדש.

אבישי ברוורמן: אתה יודע שאנחנו לא מעכבים דברים, אז לפעולתך.

אבישי ברוורמן: אני פותח את הישיבה בעניין תקנות המועצה לענף הלול (כללים בדבר מכסות וייצור ביצי מאכל לשיווק בשנת 2014), התשע"ד-2013.

אבישי ברוורמן: אנחנו פותחים מכיוון שיש לנו זמן קצוב.

אבישי ברוורמן: מי יציג, אדוני?

<לאה יוגב: אדוני, סליחה.

אבישי ברוורמן: מי זאת?

<לאה יוגב: אני מדברת.

אבישי ברוורמן: סליחה, את לא מדברת.

<לאה יוגב: אפשר לבקש לדבר?

אבישי ברוורמן: סליחה, את לא יכולה לדבר.

אבישי ברוורמן: נתתי לך רשות דיבור?

<לאה יוגב: אני מבקשת.

אבישי ברוורמן: אז את לא מקבלת.

<לאה יוגב: בסדר.

אבישי ברוורמן: תודה.

<לאה יוגב: בבקשה.

אבישי ברוורמן: כבוד השר מבקש לדבר, אז מגיע לו, לא?

<לאה יוגב: סליחה, אני פספסתי.

<לאה יוגב: אני מבקשת סליחה.

אבישי ברוורמן: מי שרוצה לדבר נרשם אצל מנהלת הוועדה.

אבישי ברוורמן: תודה.

אבישי ברוורמן: הסדרנים, בבקשה לרשום את כל מי שרוצה לדבר.

אבישי ברוורמן: אני סוגר את הישיבה ב-11:00.

יאיר שמיר: בוקר טוב.

יאיר שמיר: אני אומר כמה משפטים ואחר כך המנכ"ל יציג את הדברים.

יאיר שמיר: קודם כול אני מקבל את הנזיפה.

יאיר שמיר: אבל לקח לנו זמן להגיע לפשרה הכי טובה שאפשר עם המגדלים כי בסופו של יום גם אני וגם רמי והנהלת המשרד עושים הכול לטובת המשק הפרטי וחיזוק ההתיישבות.

יאיר שמיר: לכן ניסינו למצוא את הדרכים הנכונות ביות.

יאיר שמיר: אני מקווה שגם היום נצא מפה מחוזקים ומחוסנים.

יאיר שמיר: כמה הערות: נכנסנו למצב שהייתה הצעה לרפורמה של השר שמחון.

יאיר שמיר: הרפורמה הזאת נתקלה בהתנגדות של המגדלים.

יאיר שמיר: אנחנו הבנו את ההתנגדות והגענו למסקנה שנעשה את זה בשיטה אחרת או לא לעשות את הרפורמה, אלא דברים אחרים.

יאיר שמיר: היינו בשבוע שעבר בצפון במועצת מרום הגליל, נפגשנו עם מגדלים - -

אבישי ברוורמן: מי נבחר, דרך אגב?

יאיר שמיר: עמית סופר.

אבישי ברוורמן: עמית סופר נשאר.

יאיר שמיר: עמית סופר היה אתנו, כמובן, וכמובן, היה גם ממעלה יוסף.

יאיר שמיר: אמרנו שנעשה כל דבר בתיאום ובשיתוף פעולה עם היישובים, וכל יישוב יחליט איך הוא רוצה.

יאיר שמיר: נתפור חליפה לכל יישוב.

יאיר שמיר: יש שם שני עקרונות חשובים שאנחנו רוצים: א', אנחנו ניתן תשומת לב מיוחדת ופרטנית – וזה לא הדיון הזה – ליישובי הגדר.

יאיר שמיר: יש כמה יישובי גדר שצריכים טיפול מיוחד, התייחסות מיוחדת.

יאיר שמיר: אבל זה לא בדיון הזה.

יאיר שמיר: בדיון הזה אנחנו מדברים על התקנות הכלליות.

יאיר שמיר: אנחנו לקחנו 26 יישובים, דגמנו כבר 12, ו-14 האחרים רצינו לדגום ועצרו אותנו משיקולים כאלה ואחרים.

יאיר שמיר: אנחנו נמשיך את זה, ובסופו של יום כל ועד בכל יישוב יגיש לנו מה הוא רוצה.

יאיר שמיר: שני כללים: א', להכניס צעירים.

יאיר שמיר: לתת להם את המכסה הנדרשת להחזיק משק משפחתי בכבוד, ברמה כמו שצריך.

יאיר שמיר: אנחנו מדברים על חצי מיליון ביצים.

יאיר שמיר: ב', אנחנו בריאות הציבור.

יאיר שמיר: חברים, אין שום סיבה בעולם שהביצים לא יופקו, וייוצרו ויגודלו בתנאים הבריאותיים והסביבתיים הנדרשים.

יאיר שמיר: נקודה.

יאיר שמיר: לכן על הדברים האלה נקפיד.

יאיר שמיר: אני מציע שנשמור על הדר בית"רי - -

אבישי ברוורמן: תעשה לי טובה, אתה כבר מתחיל אתי?

אבישי ברוורמן: למה לא הדר של בן גוריון ומפא"י?

אבישי ברוורמן: מה יש?

יאיר שמיר: זה אותו דור.

יאיר שמיר: לגבי רשות הדיבור – תעשו את זה בקצרה כי אנחנו רוצים לגמור היום.

יאיר שמיר: אין לנו זמן.

יאיר שמיר: היושב-ראש צדק בנזיפה – אין לנו זמן, ואם לא נעשה את התקנות מצבנו לא יהיה טוב.

יאיר שמיר: תודה.

אבישי ברוורמן: תודה, אדוני השר.

אבישי ברוורמן: אדוני המנכ"ל, בבקשה.

<רמי כהן: אני מנכ"ל משרד החקלאות ופיתוח הכפר.

<רמי כהן: אדוני היושב-ראש, כפי שציין השר, ועצם העובדה שגם השר וגם המנכ"ל נמצאים פה בשלב הגשת התקנות לאישור מראה את חשיבות הנושא בעיני המשרד.

<רמי כהן: אנחנו טרחנו ועמלנו בעניין הזה בחודשים האחרונים לא מעט גם אצלנו במשרד וגם בסיורים בשטח.

<רמי כהן: אנחנו חושבים שצריך לתת תקנות מקלות לתושבי הפריפריה שמגדלים עופות לייצור ביצים.

<רמי כהן: אנחנו חושבים שהרעיון של חיזוק ההתיישבות ברוח הציונות של מתן אפשרות לדור צעיר להיכנס לתחום מחייבים אותנו כמשרד ממשלתי למאמץ מיוחד.

<רמי כהן: בניגוד למקובל בשנים האחרונות עשינו מנגנון קצת שונה שבא להקל חוץ מאשר על אותם 26 יישובים בגבול הצפון גם על כל מגדלי העופות להטלה ברחבי הארץ, והחלטנו לתת פתרון פרטני לכל יישוב ויישוב.

<רמי כהן: הגענו לתובנה שאנחנו לא רוצים להכתיב את העניין הזה, אלא כל יישוב ימצא את המנגנון המתאים לו, ואנחנו נאמץ אותו; ובלבד שהמנגנון הזה יענה על הנחיות בריאות הציבור של השירותים הווטרינריים.

<רמי כהן: מצאנו מנגנון שמאפשר לנו לחדש את התקנות, להכניס אנשים צעירים למערכת ולבסוף לעשות תכנון לטווח ארוך ולוודא שנגיע עם התקנות האלה לאישור.

<רמי כהן: אמנם זה בדקה ה-90, שבוע לפני סוף מועדן, אבל זה לאחר שהשקענו הרבה מאמץ עם אנשים שונים שמייצגים את הציבור, כולל שלשום בערב שישבנו עד שעה מאוחרת פה בכנסת.

<רמי כהן: יש דבר אחד שאני רוצה להגיד ולסיים בזה: יש יישובים שרוצים להתחיל את שדרוג לולי ההטלה שלהם, ואנחנו רוצים לאפשר להם לעשות את זה באופן מידי.

<רמי כהן: יש לנו עניין לסיים את אישור התקנות, ויש לנו עניין לעשות את זה בהסכמה.

<רמי כהן: תודה.

אבישי ברוורמן: רבותי, כמו שאמרתי, הזמן קצר והמלאכה מרובה.

אבישי ברוורמן: אני לא אגיד שהפועלים עצלים, אבל בעל הבית דוחק.

אבישי ברוורמן: אני שמעתי חלק גדול מהגורמים, וכל אחד יודע שחייבים להעביר היום תקנות.

אבישי ברוורמן: אם לא נעביר תקנות אנחנו פה בהפקר פטרושקה כללי בכל שוק הביצים.

אבישי ברוורמן: יש פה אולי אי הסכמות מסוימות – אני מקווה שנגיע להסכמות.

אבישי ברוורמן: חייבים לצאת מפה עם החלטה.

אבישי ברוורמן: אני מבקש בקצרה הערות כלליות, ואז נתחיל לעבור סעיף-סעיף בהקראה.

אבישי ברוורמן: מי קורא, אדוני המנכ"ל?

<אפרת ורד: עורכת הדין אפרת ורד ממשרד החקלאות.

אבישי ברוורמן: חבר הכנסת לשעבר אבו וילן, יש לך הערה כללית?

אבישי ברוורמן: בבקשה.

אבשלום וילן: הנושא נמשך כמה שנים.

אבשלום וילן: עמדת התאחדות חקלאי ישראל היא חד משמעית: לתמוך בתקנות, לתמוך במדיניות המשרד ולהתקדם עם פתרונות תוך כדי תנועה, כפי שהציגו השר והמנכ"ל.

אבישי ברוורמן: תודה.

אבישי ברוורמן: חבר הכנסת וקנין, בבקשה.

יצחק וקנין: יש לי הערה כללית.

יצחק וקנין: אני בא מכיוון שאני חלק מהאנשים שיושבים פה.

יצחק וקנין: אני מגדל בעצמי.

יצחק וקנין: בזמנו הייתי בעד כל הרפורמה, המגדלים יודעים את זה.

יצחק וקנין: ישבתי פה והיו לי ויכוחים קשים אפילו עם החברים שלי.

יצחק וקנין: אני מסכים עם הכוונות של המשרד, כי הן כוונות טובות, אבל חסר לי משהו בדבר הזה.

יצחק וקנין: בחלק מהסעיפים יש כוונה לשדרג את הלולים.

יצחק וקנין: מי שיהיה לו כסף ישדרג את הלולים, רבותי, ומי שאין לו כסף לא יוכל לשדרג את הלולים.

יצחק וקנין: הורדנו גם את אותו תקציב שהמדינה הקצתה.

יצחק וקנין: הוקצו בזמנו לרפורמה כ-300 מיליון שקל, זאת אומרת שהיום אנחנו הולכים לשלב כזה שעשירים יוכלו לבצע את השדרוג, ואחרים לא יוכלו לבצע את השדרוג.

יצחק וקנין: אני לא יודע לאן זה יוביל אותנו בסופו של דבר.

יצחק וקנין: אם אתם באמת רוצים לאשר את אותם סעיפים צריך להיות מונח בצדם מענק.

יצחק וקנין: כי מה שאתם תיצרו במצב מסוים – אפילו במושב שלי, לדוגמה הוא שלמי שיש כסף יעשה את השדרוג.

יצחק וקנין: לי יש כסף אני אעשה שדרוג.

יצחק וקנין: לשכן שלי לידי אין כסף – הוא לא יעשה שדרוג, כי גם אין לו מענק לעשות את השדרוג.

יצחק וקנין: לכן זה הדבר שמפריע לי לגבי הגודל הכללי שאתם רוצים לתת – כ-500 אלף ביצים למגדל במקום 250 אלף.

יצחק וקנין: צריך לקחת בחשבון, רבותי – אני מכיר את הענף הזה ישר והפוך – שלא נעשה פעולה שתגרום לעודפי ביצים, וזה יהיה כחרב פיפיות נגד החקלאים, ואז נלך להשמדות ולמצב לא בריא.

יצחק וקנין: צריך לקחת בחשבון איך אנחנו מבצעים את אותן תוספות.

יצחק וקנין: אני חושב שזה נכון לתת מכסה של 800 אלף, רק לקחת תמיד בחישוב הכללי שלנו שלא נעבור ונגרום להצפה של השוק ונגרום לירידת מחירים ולהשמדה גדולה.

אבישי ברוורמן: אני רוצה לחדד את שתי ההערות של חבר הכנסת וקנין.

אבישי ברוורמן: השאלה הראשונה היא לגבי נושא התכנון; שאכן מכיוון שהביקוש הוא די קשיח שהתכנון לא יביא לעודף היצע ואחר כך להשמדה ולמטלה כספית; והשאלה השנייה – איך מבטיחים שאנשים שמשדרגים גם מקבלים כסף לשדרוג?

אבישי ברוורמן: אתה רוצה להתייחס לזה במילה אחת, כבוד השר?

יאיר שמיר: אני רוצה שרמי יתייחס.

<רמי כהן: אנחנו פועלים מול משרד האוצר להחזיר חלק מאותם 300 מיליון - -

אבישי ברוורמן: מה זה "פועלים"?

אבישי ברוורמן: יש פה מישהו ממשרד האוצר?

יאיר שמיר: לא, לא.

יאיר שמיר: עכשיו אנחנו מכינים תקציב 2014, ויהיה לזה כסף.

יאיר שמיר: אני לא רוצה להתחייב כמה יהיה, בוודאי לא בשם האוצר.

<שמעון ביטון: כבוד השר, היום זה התחייבויות, בבקשה.

<לאה יוגב: היו התחייבויות ולא עומדים בהן, אז מה זה משנה?

יאיר שמיר: קודם כול לא קיבלת רשות דיבור.

<שמעון ביטון: סליחה.

אבישי ברוורמן: אחד-אחד לפי התור.

אבישי ברוורמן: כמו שאנחנו גדלנו אתה ואני - - -

יאיר שמיר: קודם כול אנחנו צריכים להגיד מה אנחנו רוצים לעשות, איך כל יישוב רוצה לעשות אותו.

יאיר שמיר: נעשה הערכה כמה כסף צריך.

יאיר שמיר: בכל מקרה ברור שצריך לעשות את זה.

אבישי ברוורמן: בלי כסף זה לא יעבוד.

יאיר שמיר: היה כסף וגם כן לא עבד.

יאיר שמיר: אז חברים, קודם כול צריך בתקנות להגיד מה רוצים לעשות; אחר כך כמה צריך, ואז נעשה מה שצריך לעשות.

אבישי ברוורמן: תודה.

אבישי ברוורמן: רק הערות כלליות בשלב זה.

אבישי ברוורמן: אדוני, שמך, בבקשה.

<שמעון ביטון: שמעון ביטון, בן מושב אביבים, נציג המגדלים בעיקר ביצים.

<שמעון ביטון: אנחנו שומעים פה דברים, ואנחנו גם רוצים לכבד את החוק ושבסוף היום יהיו גם תקנות.

<שמעון ביטון: כל הצוות הנכבד יושב פה כבר כמה שנים ומדברים על רפורמה שכרגע הכותרת שלה "הרפורמה בוטלה".

<שמעון ביטון: חברים יקרים, הרפורמה לא בוטלה.

<שמעון ביטון: התקנות שמוגשות היום לוועדת הכלכלה זאת רפורמה יותר רעה מהרפורמה הקודמת שאנחנו מכירים.

<שמעון ביטון: שדרוג המשק המשפחתי עולה כסף.

<שמעון ביטון: אנחנו אנשי חוק ורוצים לגדל עופות בתנאים הטובים ביותר שאפשר.

<שמעון ביטון: אנחנו מפעל תעשייה מייצר מזון.

<שמעון ביטון: אנחנו מוכנים לעמוד בכל התקנות של בריאות הציבור, של איכות הסביבה וכמובן, של צער בעלי חיים.

<שמעון ביטון: כנגד כל זה צריך לעמוד כסף, ובגלל שדרוג המשק המשפחתי שאני שמח שהמשרד משדר זה יעלה יותר כסף.

<שמעון ביטון: אנחנו נמצאים בגבול הצפון.

<שמעון ביטון: 90% מהמשפחות חיות מהלול המסכן והקטן הזה, וחיים בכבוד, ואנחנו לא פה בשביל להתבכיין.

<שמעון ביטון: אבל יהיה אסון כלכלי אם חקלאים יעזבו את הלולים האלה.

<שמעון ביטון: אני מאוד מבקש מאדוני היושב-ראש לקחת בכובד ראש את הדברים שנאמרים פה.

<שמעון ביטון: הגיעו לכאן חקלאים שיצאו ב-5:00 בבוקר כדי להגיד את הדברים, ואני אשמח אם תינתן הזכות לומר אותם.

<שמעון ביטון: נכבד את החוק, אבל צריך להביא כסף, צריך להגיד היום שהתכנון נשמר לעוד 15 שנה, לחזק את הסובסידיה לעוד 15 שנה כי אין סיבה לייצר ביצים ולא להרוויח כסף.

<שמעון ביטון: אם אמא שלי בת 70 תצטרך לחתום היום על הלוואה של חצי מיליון שקל לא יהיה לה מאיפה לפרנס את עצמה.

<שמעון ביטון: אנחנו מייצרים ביצים בשביל להתפרנס.

<שמעון ביטון: כל מה שיוחלט פה מקובל עלינו בתנאי שהרווח שאנחנו מייצרים היום יישמר.

<שמעון ביטון: אם זה יקרה אנחנו נלך יד ביד.

<שמעון ביטון: משרד החקלאות והעומד בראשו שידר לנו בהתחלת הדרך שהפנים לשלום.

<שמעון ביטון: זה לא מה שקורה, אדוני השר, ואני מתנצל שאני אומר את הדברים ככה.

<שמעון ביטון: זה לא מה שקורה כשהתקנות מוגשות כמו שהן.

<שמעון ביטון: זה גזר דין מוות למאות ולאלפי משפחות בגליל.

<שמעון ביטון: אני מבקש שהדברים האלה יילקחו בחשבון, אדוני היושב-ראש.

<שמעון ביטון: תודה.

אבישי ברוורמן: תודה.

אבישי ברוורמן: אני מבקש בקצרה.

אבישי ברוורמן: יש פה הרבה נציגים של הלולנים.

אבישי ברוורמן: יוסי קמיסה, נציג אגודת הלולנים בצפון הארץ.

<יוסי קמיסה: אני רוצה לברך גם את השר וגם את המנכ"ל.

<יוסי קמיסה: הוחלף צוות בצוות מעולה.

<יוסי קמיסה: הצוות הקודם לשר ולמנכ"ל לא הקשיב לנו.

<יוסי קמיסה: השר והמנכ"ל ביקרו 4-3 פעמים באזור שלנו, שמעו אותנו.

<יוסי קמיסה: ב-15 בחודש לפני שבוע וחצי ישבנו קבוצת מגדלים עם המנכ"ל, והמנכ"ל אמר לנו להגיש את הכול, ושהוא הולך אתנו.

<יוסי קמיסה: מה אתם רוצים?

<יוסי קמיסה: אני הולכים איתכם.

<יוסי קמיסה: אני ראיתי את המסמך שהמגדלים כתבו, והם יוצאים נגדנו.

<יוסי קמיסה: אם יושב פה הנציג יעקב כהן שמתנגד שנקבל 500 אלף ביצים, ואומר שמגיע לנו רק 250 אלף ביצים – ל ==איך אפשר דבר כזה?

<קריאה: - - -

<יוסי קמיסה: יש מסמך כתוב.

<יוסי קמיסה: השר והמנכ"ל התחייבו לחזק את יישובי הגדר.

<יוסי קמיסה: יישובי הגדר: נטועה, שתולה, זרעית, דובב ואביבים.

<יוסי קמיסה: אני מאמין לשר ולמנכ"ל שהיישובים האלה יפרצו קדימה.

<יוסי קמיסה: אי אפשר לדון בנושאים האלה מעבר לדברים האלה, זה כבר נמאס.

<יוסי קמיסה: השר והמנכ"ל תומכים בחקלאות, תומכים במתיישבים.

<יוסי קמיסה: הם ניהלו אתנו משא ומתן הוגן – אנחנו לא היינו מספיק הוגנים איתם.

אבישי ברוורמן: תודה רבה.

<לאה יוגב: אדוני, אני מבקשת לומר כמה מילים, בבקשה.

אבישי ברוורמן: אני רק רושם פה כל אחד בקצרה.

<קריאה: אתה נגד החקלאים?

<יוסי קמיסה: אני אומר את האמת.

<קריאות: - - -

אבישי ברוורמן: רבותי, אני רוצה שזה יתנהל בכבוד הדדי.

אבישי ברוורמן: אתם יודעים כמה אני מכבד פה את כל האנשים.

אבישי ברוורמן: אני גם זכיתי בימי חלדי – ניהלתי את כל המדיניות החקלאית של הבנק העולמי.

אבישי ברוורמן: אני אוהב חקלאים, אני בעד החקלאות.

אבישי ברוורמן: גם השר.

אבישי ברוורמן: בואו נתקדם כדי שיותקנו התקנות, אחרת בכלל לא יהיו מכסות לביצים.

אבישי ברוורמן: לאה יוגב ממושב שומרה, בבקשה.

<לאה יוגב: אני גם חברה בדירקטוריון מועצת הלול.

<לאה יוגב: אדוני, התקנות היום מוגשות כאשר גם בדירקטוריון מועצת הלול דרשנו שהן יוגשו מבעוד מועד כדי שלא נגיע למה שקורה היום.

<לאה יוגב: אנחנו ארבעה ימים לפני סוף השנה.

<לאה יוגב: לתקנות הוכנסו כל סעיפי הרפורמה, ואתמול קיבלנו איום: או שתסכימו למה שהגשנו או שלא יהיה תכנון.

<לאה יוגב: זה כמו להגיד לנו, תחליטו לאיזה בור אתם רוצים ליפול, מצד ימין או מצד שמאל?

<לאה יוגב: התוצאה היא אותה תוצאה.

אבישי ברוורמן: מה את ממליצה?

<לאה יוגב: אדוני, אני חייבת לעדכן אותך שאנחנו בירכנו מאוד את חילופי הגברי במשרד החקלאות.

<לאה יוגב: שר החקלאות וגם המנכ"ל גילו אוזן קשבת, ואמרו לנו, הרפורמה מתה, ואנחנו עם הפנים למשק המשפחתי.

אבישי ברוורמן: חבר הכנסת אטיאס, חבר הכנסת צור, בבקשה להתיישב.

<לאה יוגב: אנחנו במשא ומתן עם המשרד.

<לאה יוגב: אנחנו בעיצומו של תהליך שבו המשרד הודיע שהוא יתפור פתרונות לכל יישוב.

<לאה יוגב: לא קיבלנו את הפתרונות, אנחנו לא יודעים מה רוצים מאתנו.

<לאה יוגב: אנחנו לא יודעים כמה זה עולה, אנחנו לא יודעים אם יישאר לנו בסוף ממה לחיות, ואנחנו יודעים דבר אחד: היום הולכים לרתום את העגלה לפני הסוסים; אנחנו יודעים שאם ההחלטה היום תתקבל בפזיזות התוצאות שלה יהיו הרות גורל.

<לאה יוגב: אני פונה לכבוד השר, אדוני, אתה נצר לראש ממשלה.

<לאה יוגב: בשולחן הזה עברו החלטות גדולות ביותר שכולן היו לחיזוק יישובי גבול הצפון לא בגלל העיניים היפות שלנו, אלא כדי להחזיק את הגבול הזה במתיישבים ולא בחיילים.

<לאה יוגב: אני פונה אליך, אנחנו לא באנו להוריד ידיים ולא באנו להתנצח עם אף אחד.

<לאה יוגב: אנחנו באנו להילחם את מלחמת ההישרדות שלנו.

<לאה יוגב: אני פונה אליך, אדוני השר, בואו נפריד את התקנות לתפעול שוטף של הענף מהרפורמה.

<לאה יוגב: הרפורמה הוא נושא מורכב.

<לאה יוגב: הנושא לא הושלם.

<לאה יוגב: עוד לא קיבלנו מכם מה אתם רוצים מאתנו – בואו נפריד את זה, בואו ניפגש בעוד חודש, עוד שבועיים.

<לאה יוגב: תנו לנו מסגרת.

<לאה יוגב: אתם מכניסים אותנו לחדר חשוך עם רטייה על העיניים ואומרים לנו, תסכימו, ואנחנו לא יודעים על מה להסכים, אנחנו לא יודעים איך זה נראה.

<לאה יוגב: לא יעלה על הדעת דבר כזה.

אבישי ברוורמן: תודה רבה, גברת יוגב.

אבישי ברוורמן: אמרת את הדברים בצורה ברורה.

אבישי ברוורמן: חבר הכנסת שמולי, בבקשה.

איציק שמולי: רק שאלת הבהרה.

איציק שמולי: חבר הכנסת וקנין נגע בלב העניין, ולא במקרה – הוא מגיע מהתחום.

איציק שמולי: מצד אחד ברורה הדחיפות, אדוני המנכ"ל, לאשר את התקנות, ואנחנו מבינים היטב מה ההשלכות של אי אישור התקנות.

איציק שמולי: אבל העובדה ששתי ממשלות קודמות כמדומני תקצבו את הדבר הזה יחד במקביל זה גורם לנו לתחושה שמצד אחד אנחנו רוצים לעשות את הדבר הנכון ומצד שני אנחנו לא רוצים לפגוע בחקלאים.

איציק שמולי: העובדה שיש מגדלים שאומרים פה משהו אחד ומגדלים שאומרים משהו אחר רק מקשה על העניין.

איציק שמולי: שאלת הבהרה אליך: אתם בוודאי עשיתם תחשיב מה אומרת הרגולציה הזאת לגבי שיפור הבריאות וצער בעלי-חיים שכולם תומכים בהם לגבי לול ממוצע במדינת ישראל.

איציק שמולי: אבל לדעתי, זאת אינפורמציה שעשויה להקל עלינו בקבלת ההחלטה לגבי התקנות האלה.

אבישי ברוורמן: תודה רבה.

אבישי ברוורמן: מה העלות של בריאות הציבור?

איציק שמולי: מה העלות של השדרוג הזה?

אבישי ברוורמן: אתה יכול - - - אחר כך.

אבישי ברוורמן: אני רק רוצה לגמור את ההערות הכלליות, אחרת לא יהיו לכם תקנות ולא יהיו ביצים.

אבישי ברוורמן: יעקב כהן, בבקשה.

אבישי ברוורמן: אני מבקש מאוד בקצרה כי כמו שאמרתי, אין לנו הרבה זמן.

אבישי ברוורמן: אני רוצה לצאת מפה שיהיו לכם מכסות.

יעקב כהן: תודה, אדוני היושב-ראש.

יעקב כהן: כבוד השר, לנו כמגדלים אין אבא אחר, רק משרד החקלאות.

יעקב כהן: אנחנו מברכים על שינוי הגישה, אבל אני רוצה להסביר דבר קטן בקצרה: עצם משטר התכנון הוא כדי להגן עלינו כחקלאים.

יעקב כהן: בנוסף לכך יש מכסות ומכסי המגן שמגנים עלינו כדי להמשיך לייצר ביחידות קטנות.

יעקב כהן: ככה מתפרנסות מתוך 3,000 משפחות בארץ כ-2,000 משפחות ביישובי הגליל בקו העימות, והן חגורת הביטחון שלנו.

יעקב כהן: מה שכתוב בתקנות עומד בסתירה לתוכן שאמור להגן עלינו.

יעקב כהן: עצם חלוקת מכסות לצורך קידום ושדרוג הלולים – שאני מאמין שצריך לעשות אותו, צריך לשדרג את שלוחת ההטלה, אבל תוספת מכסות אינה תחליף למענקי השקעות.

יעקב כהן: הנושא הזה הוא כל כך מורכב.

יעקב כהן: כבוד חבר הכנסת יצחק וקנין וחבר הכנסת איציק שמולי אמרו שהדבר הכי חשוב איננו פה עכשיו.

יעקב כהן: אני מציע דבר אחד: התקנות חייבות להיות מאושרות גם אם יהיו רעות - -

אבישי ברוורמן: נכון.

יעקב כהן: - - אבל יש גוף שהשר צריך להתייעץ אתו – מליאת המועצה לענף הלול.

יעקב כהן: יושבים שם הרבה אנשים מכל הקשת: משווקים, מגדלים, נציגי ממשלה.

יעקב כהן: המליצו לשר דבר אחד פשוט.

יעקב כהן: יש שתי הצעות שיוגשו לו מכל הקשת, ויש עליהן הסכמה רחבה.

יעקב כהן: אדוני השר, קודם כול תאשר את התקנות ותוריד את הסעיפים שיש איתם בעיה.

יעקב כהן: הקמת צוות מקצועי, אדוני השר?

יעקב כהן: מברכים על זה.

יעקב כהן: נשתף אתו פעולה, נרוץ קדימה לתפור חליפה.

יעקב כהן: המהירות והחיפזון לקבל החלטות תחת לחץ – היו לי המון שיחות עם רמי כהן המנכ"ל ואמרתי לו שאנחנו נתקדם.

יעקב כהן: יש לי גם השפעה על המגדלים להתקדם ברוח חיובית.

יעקב כהן: אבל לא במלחמה.

אבישי ברוורמן: לסיכום, יעקב.

יעקב כהן: לסיכום אני מבקש מכבודו לאשר את התקנות בהסתייגויות שאמרנו, וזה גם על דעת ראשי הרשויות שהם נציגי ציבור שמשקללים הכול.

יעקב כהן: נשב ותוך 3 חודשים עד חצי שנה נגיע להסכמות.

יעקב כהן: אם התקנות יאושרו בדרך הזאת – אני לא מאיים, אבל אין לנו ברירה אחרת – אם הם יאושרו ככה הם יאחדו את כל המחנות להתנגד ולא להתקדם.

יעקב כהן: אני רוצה שתהיה הסכמה.

יעקב כהן: תודה, אדוני השר.

אבישי ברוורמן: יעקב, אני מודה לך.

יאיר שמיר: אני רוצה להגיד שתי מילים.

אבישי ברוורמן: בבקשה, כבוד השר.

יאיר שמיר: מה אנחנו מציעים?

יאיר שמיר: אנחנו לא כופים את זה.

יאיר שמיר: מי שרוצה לשדרג היום אנחנו מוכנים לתת לו בונוס.

יאיר שמיר: אם מישהו משדרג יקבל עוד 100,000 ביצים.

יאיר שמיר: אתם לא רוצים לקבל את הבונוס?

יאיר שמיר: ירד עכשיו.

יעקב כהן: אין לנו כסף.

<לאה יוגב: אנחנו לא יודעים מה רוצים.

יעקב כהן: הבונוס זה לא תכנית - -

<שמעון ביטון: אדוני השר, צריך להביא כסף.

יאיר שמיר: ירד מסדר היום, חברים.

<קריאה: למה ירד?

יאיר שמיר: אתה משדרג.

יאיר שמיר: יכולת לקבל 100,000 ביצים על עצם העובדה שאתה לוקח סיכון מסוים.

יאיר שמיר: אתם לא רוצים לתת לאחרים – אל תיתנו.

יאיר שמיר: ירד.

איציק שמולי: אדוני השר, לא יהיה מקרה של הורדת מכסות?

יאיר שמיר: לא, אין דבר כזה.

אבישי ברוורמן: לא, אין עונש.

יאיר שמיר: הם מציגים את זה כאילו זאת כפייה.

יאיר שמיר: אין פה כפייה.

יאיר שמיר: אנחנו אומרים – אם אתה משדרג הוא צריך לעמוד בתנאים האלה.

יאיר שמיר: אתה לא רוצה לשדרג אל תשדרג.

יאיר שמיר: אנחנו גם אומרים לכם – כל ועד של כל יישוב יתארגן בתוך עצמו.

יאיר שמיר: שייקח מה שהוא רוצה, אבל שיחזור אלינו איך הוא רוצה.

יאיר שמיר: איך אתה רוצה שאני אגיד כמה זה עולה כשהוא לא חוזר אליי?

יאיר שמיר: בתוך היישובים עצמם יש ויכוחים מרים, האם להתאחד, האם לעשות בחוץ, לעשות בפנים.

יאיר שמיר: גם אנחנו אומרים להם – אתה מוציא את הלול החוצה לשטח המטעים שלך – אני אפצה אותך על המטעים.

יאיר שמיר: אבל תגיד מה אתה רוצה לעשות.

יאיר שמיר: במושב נטועה כבר הכנו משטחים בחוץ, והם לא רוצים לצאת?

יאיר שמיר: בסדר.

<רמי כהן: הם רוצים.

יאיר שמיר: חלק רוצים, אוקיי.

יאיר שמיר: חברים, אנחנו לא באנו לפגוע בכם.

יאיר שמיר: אחת הטענות הייתה, חברים, אתם הולכים על לולים גדולים, וזה מסכן את הקטנים.

יאיר שמיר: מורידים את המספר הזה למספר אחר.

אבישי ברוורמן: כן, נדון פה גם על הפשרות.

יאיר שמיר: בדברים שאומרים שהרפורמה לא נסוגה – היא לא נסוגה בדרישות הבריאות.

יאיר שמיר: בזה אנחנו לא יכולים לסגת, חברים.

יאיר שמיר: אם מחר איזשהו ילד או אישה נפגע ממחלה אנחנו נעמוד פה כולנו אבלים וחפויי ראש.

<קריאות: אדוני - -

יאיר שמיר: אבל אנחנו אומרים שוב: כרגע זאת לא כפייה, אבל אם אתה משדרג זה מה שאני רוצה.

יאיר שמיר: ברור לי לגמרי שזה לא משמים וצריך כסף.

יאיר שמיר: נכון.

יאיר שמיר: אז אמרתי גם לאלה שנפגשנו איתם שזה ברור לנו.

יאיר שמיר: צריך להשיג כסף.

יאיר שמיר: 300 מיליון שקל שהיו הלכו לאבדון כי לא הגיעו לכלום.

איציק שמולי: יש עודפים עכשיו.

איציק שמולי: שמעת.

איציק שמולי: - - - המדינה 14 מיליארד שקל.

יאיר שמיר: הגשנו גם בקשה, אבל לא קיבלתי תשובה, ואני לא יכול להתחייב על דבר שאין לי.

יאיר שמיר: אני יכול רק להתחייב על דבר שהוא - - -

<לאה יוגב: ואנחנו יכולים להתחייב על משהו שאנחנו לא יודעים?

יאיר שמיר: התקנות האלה רצו וחודשיים לא קיבלנו שום הערה.

<קריאה: - - -

<לאה יוגב: סליחה, התקנות האלה הגיעו לדירקטוריון מועצת הלול, והדירקטוריון החליט לא לקבל אותן.

אבישי ברוורמן: רבותי, אני לא רוצה לבקש ממר צרפתי מהסדרנים פעולה כאן.

אבישי ברוורמן: הלוא כולם פה רוצים לפעול.

אבישי ברוורמן: יש פה גם קצת אינטרסים, יש פה יצרים.

אבישי ברוורמן: כולם מבינים שצריך להעביר את התקנות.

אבישי ברוורמן: מה שאני שומע שאמר יעקב כהן – ואני מעביר את זה ליצחק וקנין שהוא המנוסה יותר מכולנו בנושא הזה – שיש גם העניין של הכסף.

אבישי ברוורמן: תסביר לי.

יצחק וקנין: אני רוצה לנגוע בנקודה שאולי תקדם אותנו קדימה.

יצחק וקנין: ראשית, לצאת מפה בלי תקנות זה, לדעתי, חורבן.

יצחק וקנין: לדעתי, כל התקנות שומרות על המשק המשפחתי.

יצחק וקנין: מכיוון שהשר מסכים להוריד את התוספת כי זה מפחיד את אותם אלה שהולכים - -

<קריאה: לא רק זה, איציק.

יצחק וקנין: רק רגע, תקשיבו לי עד הסוף.

יצחק וקנין: אני מציע הצעה.

יצחק וקנין: מאחר שיש פה שני פרמטרים שאנחנו מחויבים לשמור עליהם כדי לשמור על המשק המשפחתי – א', שמירת המכסות לאורך זמן; שנית, חוק הגליל.

יצחק וקנין: חוק הגליל, לפי הפעם האחרונה שאני הערכתי אותו, זה עד 2017 בהצעת החוק שאני הגשתי לפני כמה שנים.

יצחק וקנין: צריך לתת לזה גיבוי או שהמשרד יביא הצעת חקיקה ממשלתית להערכה של פרק הזמן לפחות עד 2020, כולל התכנון, ולהוריד את תוספת 100 אלף שהם אומרים, ואז אפשר לאשר את התקנות כפי שהן.

<שמעון ביטון: אדוני היושב-ראש, יש לי להוסיף לדבריו.

אבישי ברוורמן: רגע, רגע.

אבישי ברוורמן: לדבר זה חשוב, להקשיב – כפל כפליים.

אבישי ברוורמן: כולם פה רוצים לעזור לחקלאים וגם בריאות הציבור.

אבישי ברוורמן: חבר הכנסת שמולי שאל אותך כמה כסף זה הנושא של בריאות הציבור.

אבישי ברוורמן: יש לך הערכה?

<רמי כהן: החלק של התקצוב מתחלק לשני חלקים: אחד לבריאות הציבור ואחד לצער בעלי חיים.

<רמי כהן: בנושא בריאות הציבור נדע את התשובות המדויקות, כפי שאמר השר, ברגע שכל יישוב יגיד לנו באיזו שיטה הוא רוצה את המבנה של הלולים אצלו ביישוב.

<רמי כהן: לדעתנו, שדרוג הלולים רק לטובת בריאות הציבור יהיה ברמה של אלפי שקלים עד עשרות אלפי שקלים ללול בלבד.

<רמי כהן: הנושא של צער בעלי-חיים הוא הרבה יותר מורכב, והוא דורש הוצאה הרבה יותר גדולה, ועליה אנחנו עובדים כרגע עם משרד האוצר.

<רמי כהן: 100 אלף הביצים שהציע חבר הכנסת וקנין לבטל באו לתת פיצוי למי שיעשה את השדרוג עכשיו - -

יצחק וקנין: אני מציע - - - אלה שמגדלים 250 אלף זה לעג לרש.

יצחק וקנין: תגדילו את המכסה בעוד 250 אלף.

<רמי כהן: אנחנו רוצים להגדיל את ה-250 - -

אבישי ברוורמן: יפה.

<רמי כהן: - - ואנחנו מוכנים, חבר הכנסת וקנין, להוריד את ה-100 אלף.

<שמעון ביטון: אדוני היושב-ראש, אני רוצה להוסיף לדברים.

אבישי ברוורמן: רגע, מר ביטון.

אבישי ברוורמן: אתם רואים שיש פה התקדמות?

<שמעון ביטון: אני רוצה להציע משהו לאדוני היושב-ראש.

אבישי ברוורמן: בבקשה.

<שמעון ביטון: השר והמנכ"ל יושבים פה.

<שמעון ביטון: לדעתי, אנחנו יכולים לצאת עם תקנות.

<שמעון ביטון: תקנות 2013 היו טובות, ואפשר לשמר אותן לתקופה של עד חצי שנה כך שהוועדה הנכבדה שנבחרה על-ידי משרד החקלאות תסיים את המיפוי שלה בכל יישוב.

<שמעון ביטון: אז נדע לאמוד את כל העלויות ונדע באיזה כסף מדובר.

<שמעון ביטון: לזה יש הסכמה מקצה לקצה.

<שמעון ביטון: ויהיו תקנות.

יצחק וקנין: שמעון, יש בעיה שזה לא מונח על השולחן.

<שמעון ביטון: לא רצו להגיש את זה.

אבישי ברוורמן: שמעון, אני מעוניין מאוד לעזור לכם, ואני חושב שגם השר וכל חברי הכנסת פה.

אבישי ברוורמן: יש פה חקלאים בנשמה.

אבישי ברוורמן: אתה מציע לי עכשיו הצעה שאני לא יכול לבצע.

אבישי ברוורמן: מבחינה טכנית לא קיבלתי.

אבישי ברוורמן: אם אני לא מעביר היום תקנות אין מכסות, אין סיפור.

אבישי ברוורמן: לכן אנחנו חייבים למצוא את הפשרה המתאימה.

<שמעון ביטון: אז נוריד את הסעיפים מהתקנות המוגשות.

<לאה יוגב: אדוני, ב-2013 היה אותו דבר ועשינו את זה.

<לאה יוגב: גם ב-2012 היה אותו דבר ועשינו את זה פה בוועדה.

<לאה יוגב: זה מכאן.

<שמעון ביטון: נוציא את הסעיפים שיש עליהם מחלוקת ונתקדם.

<שמעון ביטון: זה יהיה אותן תקנות.

אבישי ברוורמן: אתה רוצה להציע לי הצעה או להמשיך?

אבישי ברוורמן: שמעת מה שאמר חבר הכנסת וקנין.

יעקב כהן: אני חייב להגיב עניינית.

יעקב כהן: על-פי תחשיבים של התאחדות חקלאי ישראל שתומכת במדיניות הזאת לאף מגדל שישדרג את הלול לא תישאר אגורה אחת לפרנסה במשך 10 שנים.

יעקב כהן: זה לא הגיוני.

יעקב כהן: אני מלווה את הדיון הזה כשבע שנים, והוא מורכב.

יעקב כהן: יש שתי החלטות ממשלה מ-2007 ומ-2010 שאין הכסף שלהן.

יעקב כהן: למה אין לנו מאבק?

יעקב כהן: כי תקנות צער בעלי חיים בפתח מאיימות עלינו עוד יותר.

אבישי ברוורמן: צער בעלי-חיים לא עולה היום על הפרק.

אבישי ברוורמן: רק בריאות.

יעקב כהן: מנכ"ל משרד החקלאות היה צריך להגיד ביושר שתכנית שדרוג שלוחת ההטלה תעלה למעלה מ-1.5 מיליארד שקל.

יעקב כהן: ברפורמה בענף הרפת לא הוסיפו מכסות במקום מענקי השקעות.

אבישי ברוורמן: מה אתה מציע?

יעקב כהן: אני מאמין שהשר רוצה בטובתנו בכל לבי.

יעקב כהן: אני מציע שמכיוון שזה נושא כבד ואנחנו צריכים להתקדם, לא ללכת ראש בראש.

יעקב כהן: לבקש להוציא את הסעיפים שעניינם להקטין את גודל הלול ולהוריד את הסעיף שמדבר על הורדת 100 אלף ביצה לחצי שנה.

יעקב כהן: להוריד את הסעיפים האלה כמו שביקשנו במליאת מועצת הלול, ותוך כדי זה להגיע לסיכומים.

אבישי ברוורמן: אני מפא"יניק.

אבישי ברוורמן: אני מאמין שוויתור זה כוח, גמישות זאת עוצמה.

אבישי ברוורמן: אני לא בעד הורדת ידיים.

אבישי ברוורמן: אני שמעתי את רמי אומר עכשיו - -

<רמי כהן: אנחנו נאשר את התקנות עכשיו, ובשלושת החודשים הקרובים נשב על כל תקנה שאתם חושבים שצריך לשנות אותה, ואם צריך נבוא בעוד שלושה חודשים ונשנה - -

אבישי ברוורמן: לוועדת הכלכלה.

<רמי כהן: - - כאשר יש שניים או שלושה דברים קריטיים כפי שהצגתם אותם, ואני מוכן כבר היום לשנות.

<קריאות: - - -

אבישי ברוורמן: רבותי, תקשיבו.

אבישי ברוורמן: אנחנו רוצים להגיע פה לפתרון.

אבישי ברוורמן: הכול נרשם בפרוטוקול.

אבישי ברוורמן: בוועדת הכלכלה אנחנו נעניש את השר אם לא יתנהג באלף ואחד דברים.

אבישי ברוורמן: חצי מהדברים עוברים אצלו.

אבישי ברוורמן: מילה שלו זה מילה, אני מכיר אותו.

<רמי כהן: כשאנחנו נעבור עכשיו על כל תקנה יש שלושה דברים שביקשתם, ואני מוכן כבר עכשיו לעשות את השינוי ולא להצטרך לדון בהם מאוחר יותר.

<רמי כהן: להערכתי, אם אנחנו נתחיל לעבור על התקנות אתם תראו שהגמישות היא רבה.

<שמעון ביטון: תורידו את כל הסעיפים שהורדנו ב-2013 לחצי שנה.

<לאה יוגב: משרד החקלאות אומר שהוא לא יודע מה העלויות, והוא רוצה להכניס אותנו למסלול של עלויות שאף אחד לא יודע מה המסלול שלו?

<לאה יוגב: זה נשמע לכם הגיוני?

<לאה יוגב: השר אומר שהוא לא יכול להתחייב, והוא רוצה שאנחנו נתחייב?

אבישי ברוורמן: גברתי, אל תחממי את האווירה.

אבישי ברוורמן: יש פה מספיק אנשים חמים, אבל אנחנו רוצים להגיע לפתרון.

אבישי ברוורמן: לריב ומלחמות – תוך שנייה מדליקים פה גפרור.

אבישי ברוורמן: היהודים טובים בזה.

אבישי ברוורמן: כל דקה הם רבים אחד עם השני והורגים אחת את השני.

אבישי ברוורמן: זאת המומחיות שלהם 2000 שנה.

<רמי כהן: אפשר להגיד מראש את הכול, ואפשר לעבור סעיף-סעיף.

אבישי ברוורמן: אני שמעתי עכשיו את השר.

אבישי ברוורמן: אני רוצה להגיד לפרוטוקול בהתחייבות ועדת הכלכלה שתוך שלושה חודשים אם הדבר הזה לא מסודר אנחנו נפעיל סנקציות.

אבישי ברוורמן: לכן אני רוצה להתקדם סעיף-סעיף; ללכת לקראתכם בחלק מהדברים.

אבישי ברוורמן: בואו נתקדם ונראה מה אנחנו סוגרים.

אבישי ברוורמן: כן, אדוני, בבקשה.

<יוסי אדוני: אני יוסי אדוני, סגן ראש המועצה האזורית מעלה יוסף.

<יוסי אדוני: ראש המועצה שלנו גם נמצא פה.

<יוסי אדוני: אני גם נציג המגדלים במועצה לענף הלול.

<יוסי אדוני: אני רוצה להדגיש שוב כמה דברים שאמרו חברינו ונציגי המגדלים.

<יוסי אדוני: התקנות האלה הן חיסול המשק המשפחתי וחיסול והחלשת יישובי הגדר.

<יוסי אדוני: חלק מהתוספות בכללים שקשורים לרפורמה ולהתייעלות ענף ההטלה הם סעיפים שמי שיכול לעמוד בהם זה אך ורק בעלי יכולת.

<יוסי אדוני: המשק המשפחתי שזה 80% לפחות מיצרני ענף ההטלה, שהם מבוגרים וקשי יכולת וזאת הפרנסה העיקרית שלהם, לא יוכלו לעמוד בתנאים האלה.

<יוסי אדוני: אמרתי לשר, למנכ"ל ולצוות שאי אפשר ולא ניתן כרגע ללכת למהלך הזה אם אנחנו באמת רוצים לשמור על המשק המשפחתי ועל ההתיישבות בגבול הצפון.

אבישי ברוורמן: תודה רבה.

<יוסי אדוני: ברשותך, לגבי יישובי גבול הצפון, זה חשוב.

<יוסי אדוני: השר אמר שהוא רוצה לחזק את יישובי הגדר.

<יוסי אדוני: אם באמת כוונת משרד החקלאות היא לחזק את יישובי הגדר, משרד החקלאות צריך להשלים את המכסות לבנים שלנו ולהחזיר אותם ליישובי הגדר, כולל חוק הגליל – להשלים למי שקיבל 200 אלף ביצים ל-500 אלף ביצים, כולל חוק הגליל.

<יוסי אדוני: אני רוצה לדבר על שישה בעייתיים.

אבישי ברוורמן: חוק הגליל לא פה.

אבישי ברוורמן: אנחנו ניאבק עליו.

אבישי ברוורמן: אנחנו דורשים מהממשלה - -

<יוסי אדוני: כבוד היושב-ראש, משרד החקלאות רשם פה בבקשה שלהם לתקנות: "תוספת מכסה למגדלים שנקבעה בעבר בהיקף של 250 אלף ביצים כמגדלים חדשים, למעט אלו הזכאים לסובסידיית חוק הגליל".

<יוסי אדוני: אם משרד החקלאות באמת רוצה לחזק את יישובי הגדר הוא צריך לתת את התוספת של 250 אלף ביצים גם כן לזכאי חוק הגליל.

<יוסי אדוני: מי שלא יודע ולא מכיר את יישובי הגדר – ואני בטוח שיש פה הרבה שכן מכירים - -

אבישי ברוורמן: מר אדוני, תסלח לי, הוא אמר שהוא מסכים איתך.

אבישי ברוורמן: אתה לא שמעת מה הוא אמר?

<יוסי אדוני: הוא מסכים איתי, אז למה בתקנות הוא לא רושם את זה?

אבישי ברוורמן: אנחנו הולכים לשנות.

<יוסי אדוני: בסדר גמור.

<יוסי אדוני: אז אנחנו מברכים על כך.

אבישי ברוורמן: אני שוחחתי עם השר לפני כן.

אבישי ברוורמן: אמרתי שצריך לעשות כמה פשרות.

אבישי ברוורמן: הוא הסכים לחלק מהדברים.

<יוסי אדוני: אם כך, אנחנו מברכים על כך.

<יוסי אדוני: אני מבקש בקשה נוספת: השר והמנכ"ל הקימו צוות וועדה שמלווה את ההתייעלות בענף ההטלה.

<יוסי אדוני: הוועדה הזאת עדיין לא סיימה את תפקידה, את פועלה.

<יוסי אדוני: הוועדה הזאת צריכה להביא מסקנות, והמנכ"ל והשר צריכים לשבת על המסקנות האלה.

<יוסי אדוני: אנחנו מבקשים שהסעיפים הפרובלמטיים - -

יצחק וקנין: הם אמרו שהורידו אותם.

יצחק וקנין: כמה פעמים אתה חוזר על זה?

<יוסי אדוני: הם מסכימים להוריד את זה אבל הם לא מסכימים להפסיק לבנות לולים גדולים.

<קריאות: - - -

אבישי ברוורמן: חבר'ה, אני לא מעביר תקנות ונגמר הסיפור.

<קריאות: - - -

<לאה יוגב: יש פה ראש מועצה שמבקש לדבר.

אבישי ברוורמן: אני מוכן לסגור את הישיבה.

אבישי ברוורמן: אם זה מה שאתם רוצים אני סוגר אותה ב-11:00.

ישראל חסון: אבישי, תסביר ללולנים שבסוף מישהו צריך להטיל את הביצה.

ישראל חסון: 400 מיליון היו לפני שנה-שנתיים, וזה נדחה ולא נעשה בהם שימוש.

ישראל חסון: עכשיו פה נדחה.

ישראל חסון: מהחדר הזה אנחנו צריכים לחתוך.

ישראל חסון: החיתוך יכול להיות בעירבון מוגבל שאומרים שבעוד 4-3 חודשים – לא חשוב, נקבע את פרק הזמן שיאפשר משרד החקלאות יחד אתכם לחזור לפה.

ישראל חסון: הבעתם אמון במשרד החקלאות.

ישראל חסון: משרד החקלאות אומר לכם שהוא ישלים, ואם הם יצטרכו לתקן יחזרו לשולחן.

ישראל חסון: אז על מה אתם עכשיו מבזבזים את הזמן שלכם?

ישראל חסון: על מה?

ישראל חסון: היה – לא קיבלתם; עכשיו – לא קיבלתם.

ישראל חסון: מהחדר תצאו – לא יעזור כלום, פה תוטל הביצה.

<יוסי אדוני: אם לא יורד הסעיף של הלולים הגדולים לא יהיה לנו למה לחזור לפה.

ישראל חסון: לא "אם לא".

<יוסי אדוני: תוך חודשיים יהיו לולים גדולים.

<יוסי אדוני: בגלל זה נגיע לסעיף ונדבר עליו.

<לאה יוגב: אדוני, אני מבקשת להתייחס לדברים שלך.

יצחק וקנין: רבותי, הסעיף של הלולים הגדולים יורד.

<קריאות: - - -

<שמעון ביטון: בואו נעבור סעיף-סעיף ונתקדם.

אבישי ברוורמן: אני יכול לתת לכם שכל אחד ידבר, ואנחנו נשב פה.

אבישי ברוורמן: אני חייב להתקדם.

אבישי ברוורמן: מר ביטון אמר, בואו נדבר סעיף-סעיף.

אבישי ברוורמן: ביצה-ביצה.

אבישי ברוורמן: אני מפסיק את הדיבורים.

<לאה יוגב: ראש המועצה מבקש לדבר.

אבישי ברוורמן: מי אני שאעמוד בפני ראש המועצה?

<עמית סופר: אדוני היושב-ראש, אדוני השר, המנכ"ל - -

יאיר שמיר: ברכות על הבחירה.

<עמית סופר: תודה רבה.

<עמית סופר: אני מטבעי אוהב להיות פרקטי.

<עמית סופר: שמענו, המנכ"ל וגם השר, איך אנחנו יכולים להוריד את הסעיפים הרלוונטיים - -

יאיר שמיר: לא להוריד.

<עמית סופר: לא?

<עמית סופר: אדוני השר, לא דיברת על להוריד את הסעיפים הרלוונטיים?

יאיר שמיר: להוריד את המספרים, לתקן.

יאיר שמיר: אבל אנחנו לא מורידים סעיפים.

יאיר שמיר: שלא יהיו פה אי הבנות.

<עמית סופר: לא להוריד את הסעיף, אבל את המספרים שהם לא רלוונטיים לעניין.

אבישי ברוורמן: כן.

<עמית סופר: אני חושב שנוכל להתקדם - - -

אריאל אטיאס: התיקון זה לא לעכשיו, התיקון זה בעוד שלושה חודשים.

<עמית סופר: התיקון יהיה בעוד שלושה חודשים - -

<קריאות: עכשיו, עכשיו.

אבישי ברוורמן: למה אתה מכניס טריז, אריאל?

אבישי ברוורמן: למה אתה מחמם סתם?

אבישי ברוורמן: זה ש"ס?

אבישי ברוורמן: זה מפלגת העבודה?

<לאה יוגב: אתם תזכרו שאתם מדברים על 3,000 משפחות בני 60 ומעלה.

<עמית סופר: אדוני השר, סיכמנו שתוך שלושה חודשים נשב ונגבש את הדברים כפי שהציע - -

יאיר שמיר: לא זה מה שאמרנו.

<לאה יוגב: לא מבינים.

יאיר שמיר: עמית, אני מתפלא עליך.

יאיר שמיר: הייתי אצלך לפני שבוע - לא הייתה לך טענה.

<עמית סופר: נכון.

<עמית סופר: לא הייתי מודע לזה.

יאיר שמיר: להפך, עוד אמרת שיש כמה חבר'ה מ- - - שעשו לך בלגן, אבל הם זניחים.

יאיר שמיר: אז תהיה הוגן פה.

יעקב אשר: מזל שהבחירות היו אתמול.

יאיר שמיר: יש גם בחירות במרס להתאחדות המגדלים.

אבישי ברוורמן: רבותי, אומרים לי שיש חקיקה גם בדברים שאני צריך להצביע במליאה.

אבישי ברוורמן: אם אני נותן לכם הלאה אני לא גומר את הסיפור הזה בחיים.

אבישי ברוורמן: שמעת מה אמר לך השר?

יאיר שמיר: אבל לא גמרתי.

אבישי ברוורמן: אז תסיים, ואני רוצה להתחיל להתקדם.

יאיר שמיר: אנחנו נלך סעיף-סעיף.

יאיר שמיר: אנחנו מוכנים לשנות את הפרמטרים בתוך הסעיפים.

יאיר שמיר: אנחנו לא מורידים סעיפים.

יאיר שמיר: אמרנו שאנחנו נמשיך לעבוד כי צריך לעבוד על הנושאים.

יאיר שמיר: אם נחליט שיש שינויים או אתם תבצעו שינויים – נחזור הנה בעוד שלושה חודשים.

אבישי ברוורמן: נחזור, ובעוד שלושה חודשים ועדת הכלכלה - - -

יאיר שמיר: אבל לא אמרתי שאני מוריד וחוזר בעוד שלושה חודשים כי זה לא יקרה.

יאיר שמיר: בעוד שלושה חודשים לא יהיה שום דבר שונה מהרגע.

<לאה יוגב: אדוני השר, אחרי שתתקין את התקנות, איך הם יחולו עלינו?

<שמעון ביטון: אדוני השר, בשנה שעברה הורדנו סעיפים תוך כדי דיון.

<לאה יוגב: שלוש שנים הורדנו סעיפים תוך כדי דיון.

אבישי ברוורמן: רבותי, אני מבקש, לפני שאני מתחיל בהקראה: היו פה שני אנשים, גלעד וקסלמן ועו"ד סודרי.

אבישי ברוורמן: הוא כבר קיבל תשובה.

אבישי ברוורמן: כן, אדוני.

אבישי ברוורמן: תציג את עצמך.

אבישי ברוורמן: מה אתה רוצה להוסיף למה שלא נאמר כאן?

אבישי ברוורמן: יש לך משהו חדש להגיד?

<משה רודנסקי: אני לא יודע אם זה חדש אבל זה באותו עניין.

<משה רודנסקי: אנחנו מקבלים את נושא השדרוג כי, למעשה, כל השנים אנחנו עושים שדרוג.

<משה רודנסקי: אבל פתאום המנכ"ל הכניס, והשר לא שם לב אליו אף על פי שאני מניח שהוא יודע – את נושא השירותים הווטרינריים.

אבישי ברוורמן: אז בסעיף.

<משה רודנסקי: אי אפשר לדבר על שדרוג ולהגיד שעושים שדרוג ואין רפורמה, אבל בעצם השדרוג הזה הוא יותר קשה מרפורמה.

<משה רודנסקי: השירותים הווטרינריים סגרו את ענף ההודים ועוד כל מיני אגודות למיניהן סגרו גם רפתות, ומשרד החקלאות התגאה, בצדק, ברפורמה בענף הרפת.

<משה רודנסקי: בפועל נבנו רפתות מאוד מודרניות וגדולות.

<משה רודנסקי: מאות חקלאים פרשו במצב כלכלי נוראי - -

אבישי ברוורמן: מה אתה רוצה עכשיו?

אבישי ברוורמן: אני לא אצביע, לא יהיה לך חוק.

אבישי ברוורמן: לא יהיו לו מכסות.

<לאה יוגב: לא רוצים שזה יקרה גם לנו.

אבישי ברוורמן: מה שמך לפרוטוקול?

<משה רודנסקי: משה רודנסקי.

<קריאה: הוא בכלל לא ברשימה.

אבישי ברוורמן: לא ברשימה.

אבישי ברוורמן: אדוני, אני מצטער.

<משה רודנסקי: אני נרשמתי.

<משה רודנסקי: אני נתתי לבחור את הדף.

<משה רודנסקי: תן לי עוד שתי מילים, ואני מסיים.

אבישי ברוורמן: אבל אתה יודע שלא יהיה לך חוק.

<לאה ורון: תקנות.

<משה רודנסקי: יהיה לי חוק.

<משה רודנסקי: אני סומך עליך.

<משה רודנסקי: אני מציע לאשר את התקנות כפי שהיה ב-2013 ללא סעיפי שדרוג ורפורמה וללא הפעלת תקנות חדשות של השירותים הווטרינריים בשלוחת ההטלה.

<משה רודנסקי: את נושא השדרוג כפי שהשר מציע אני מציע לעשות בתיאום עם המגדלים ובשיתוף פעולה במשך השנה, ולא להקציב לזה שלושה חודשים.

אבישי ברוורמן: תודה רבה.

אבישי ברוורמן: אם ככה, אנחנו פותחים בהקראה.

אבישי ברוורמן: עורכת הדין ורד, בבקשה.

<אפרת ורד: (הקראה):

<לאה יוגב: סליחה, רגע.

<לאה יוגב: יש הערה משפטית.

אבישי ברוורמן: גברתי, את לא תפריעי לדיונים פה יותר.

אבישי ברוורמן: זאת הפעם האחרונה.

<לאה יוגב: יש הערות משפטיות.

אבישי ברוורמן: אני אוציא אותך.

אבישי ברוורמן: פעם אחרונה שאת מפריעה פה.

אבישי ברוורמן: יש חוק.

אבישי ברוורמן: מה שעושים פה – היא קוראת.

אבישי ברוורמן: אם יש לך הערה – אחרי כל סעיף מדברים.

אבישי ברוורמן: יש פה תקנון בכנסת.

<לאה יוגב: זה לא הסעיף.

אבישי ברוורמן: אז תחכי שהיא תגמור לקרוא.

<אפרת ורד: הגדרות

אבישי ברוורמן: תודה.

אבישי ברוורמן: הערות.

אבישי ברוורמן: כן, גברת יוגב, מה התיקון שלך?

<לאה יוגב: אני מבקשת לציין בפני הוועדה שהתקנות האלה נדונו בדירקטוריון מועצת הלול, ושם הוחלט להפריד בין כל הסעיפים של הרפורמה לבין התקנות לתפעול שוטף שנתי.

<לאה יוגב: בהחלטה ברוב קולות בדירקטוריון מועצת הלול - -

אבישי ברוורמן: מה זה שייך להגדרות?

<לאה יוגב: זה שייך כי - -

יצחק וקנין: יש לך סעיף שאת מתנגדת אליו?

אבישי ברוורמן: אני רק קורא הגדרות: מה זה אפרוח?

אבישי ברוורמן: מה זה ביצה?

אבישי ברוורמן: מה זה לול?

אבישי ברוורמן: רק על זה אני מצביע.

אבישי ברוורמן: אלוהים, מה זה?

יצחק וקנין: יש לך סעיף שאת מתנגדת אליו?

אבישי ברוורמן: מי בעד סעיף ההגדרות?

אבישי ברוורמן: בעד סעיף 1 – פה אחד

אבישי ברוורמן: נמנעים – אין

אבישי ברוורמן: אושר פה-אחד.

<לאה ורון: חבר הכנסת יצחק וקנין מצביע במקום חבר הכנסת - -

יצחק וקנין: אני לא מצביע.

<לאה ורון: הוא לא מצביע בגלל הלולים.

<לאה ורון: חבר הכנסת חמד עמאר מצביע במקום חבר הכנסת משה פייגלין; חבר הכנסת זבולון קלפה מצביע במקום חברת הכנסת אילת שקד.

<אפרת ורד: (הקראה):

אבישי ברוורמן: הערות לגבי המכסה הארצית?

יעקב כהן: מכיוון שכבוד השר אמר שאת הנושא של תוספות מכסה למי שישדרג מורידים אין צורך במכסה ארצית בהיקף כזה.

יעקב כהן: צריך להגביל אותה לרמה של 1.880 מיליארד.

<רמי כהן: או לחלק תוספת.

<רמי כהן: אנחנו עושים ייבוא של 150 מיליון ביצים.

אבישי ברוורמן: מה אתה מציע, אדוני המנכ"ל לאור ההערה הזאת?

יאיר שמיר: זאת מסגרת שאם אחר כך נחליט להגדיל לצעירים או ליישובי הגדר אנחנו נוכל מתוכה לתת.

אבישי ברוורמן: זה עושה שכל.

אבישי ברוורמן: מי בעד?

אבישי ברוורמן: בעד סעיף 2 – פה-אחד

אבישי ברוורמן: נמנעים – אין

אבישי ברוורמן: סעיף 2 אושר פה-אחד.

<לאה ורון: חבר הכנסת עמר בר-לב מצביע במקום חבר הכנסת איציק שמולי.

<אפרת ורד: (הקראה):

אבישי ברוורמן: הערות?

יעקב כהן: יש סעיפים שהשר הסכים להוריד – זה 7 ו-8.

יעקב כהן: אז אי אפשר מ-4 עד 8 ל-4 עד 6.

יעקב כהן: אם מסכימים אז הבליץ הזה הוא לא ראוי.

אבישי ברוורמן: יעקב, לאט-לאט.

גילה גמליאל: מ-4 עד 6.

גילה גמליאל: צודק.

אבישי ברוורמן: מ-4 עד 6.

אבישי ברוורמן: נתקדם ל-7 ונראה.

<רמי כהן: מה זה מ-4 עד 6?

<מרב תורג'מן: זה סעיף התוספות הקבועות?

אבישי ברוורמן: אנחנו נשנה אותו ב-7.

<רמי כהן: אנחנו לא מורידים את הסעיפים.

<רמי כהן: בתוך הסעיף נעשה שינוי.

אבישי ברוורמן: יעקב, כשנגיע ל-7 נעשה את השינוי.

אבישי ברוורמן: זה בסדר.

<לאה יוגב: אבל זה צריך משונה בתוך התקנות.

יצחק וקנין: אבל אם את משנה את זה בתוך הסעיף זה עונה על הדרישות שלך.

יצחק וקנין: מה הבעיה?

אבישי ברוורמן: יעקב, תקשיב לוקנין.

יעקב כהן: גם בהגדרות הצבעת במהירות אחת על לולים חדשים שהם - - -

אבישי ברוורמן: תקשיב, יעקב.

אבישי ברוורמן: אם נגיע לסעיף 7 ונראה שיש פה סתירה אני אחזור ואתקן את הסעיף הזה.

<מרב תורג'מן: בדיוק.

<מרב תורג'מן: נשנה את ההפניה.

אבישי ברוורמן: רבותי, תקשיבו לי עכשיו.

אבישי ברוורמן: היושב-ראש התיר לי עד 11:30.

אבישי ברוורמן: אם ב-11:30 לא נצביע אין חוק.

אבישי ברוורמן: לכן אני מבקש להזדרז.

גילה גמליאל: רק הערות רלוונטיות.

אבישי ברוורמן: תקנה 3 - מי בעד?

אבישי ברוורמן: בעד סעיף 3 – פה-אחד

אבישי ברוורמן: נמנעים – אין

אבישי ברוורמן: סעיף 3 אושר פה-אחד.

<אפרת ורד: (הקראה):

אבישי ברוורמן: מי בעד?

אבישי ברוורמן: בעד סעיף 4– פה-אחד

אבישי ברוורמן: נמנעים – אין

אבישי ברוורמן: סעיף 4 אושר פה-אחד.

<אפרת ורד: (הקראה):

אבישי ברוורמן: אני הייתי רוצה להצביע לפי תת-סעיפים – 5(א), 5(ב).

אבישי ברוורמן: הכי פשוט.

אבישי ברוורמן: לגבי 5(א) זה לא מפריע לנו - - -

יעקב כהן: - - -

אבישי ברוורמן: יעקב, לא יהיה לך חוק היום.

גילה גמליאל: אם זה לא חשוב לא להעיר.

גילה גמליאל: חבל על הזמן, לא נספיק.

יעקב כהן: אבל זה משהו מהותי, כבוד השר.

יעקב כהן: א', אני תומך במה שהשר רוצה להשלים - -

אבישי ברוורמן: אבל תפסיק לבזבז זמן.

יעקב כהן: אני מכיר את התקנות.

יעקב כהן: ב-2009, 2010, 2011 נאלצנו, על-פי החלטת בג"ץ לאפשר כניסה של מגדלים חדשים.

יעקב כהן: לצורך זה יצא קול קורא של משרד החקלאות לחלק 250 אלף ביצים - -

אבישי ברוורמן: מה אתה מציע?

יעקב כהן: - - עכשיו הולכים לחלק לחדשים 500 אלף ביצים.

יעקב כהן: זה דבר שלא שומר עלינו.

אבישי ברוורמן: מה אתה מציע?

יעקב כהן: אני מציע שכמו שהשר רוצה להשלים לאותם מגדלים 500 אלף ביצים בגליל אני תומך בזה - -

אבישי ברוורמן: תגיד, אתה רוצה להוריד לאנשים את האפשרות?

<קריאה: - - -

אבישי ברוורמן: מספיק.

אבישי ברוורמן: יעקב, אתה עושה לי פיליבסטר.

אבישי ברוורמן: לא יהיה חוק היום.

אבישי ברוורמן: אני סוגר ב-11:30.

<שמעון ביטון: אדוני היושב-ראש, החבר'ה לא מבינים.

<שמעון ביטון: ההצעה היא שבקול קורא של 2014 המכסות שיוקצו ב-2014 יהיו על 500 אלף ביצים ולא כמו בעבר על 250 אלף ביצים.

<שמעון ביטון: על זה אנחנו מדברים.

<שמעון ביטון: אתם מפלים לרעה את החקלאים שבעבר קיבלו 250 אלף.

<שמעון ביטון: זה לא נכון.

יצחק וקנין: אתה טועה, ואתה מטעה את כולם.

יצחק וקנין: יש ב-250 השלמה - - -

יעקב כהן: לא, זה לא בסעיף הזה.

יעקב כהן: זה בהמשך.

יצחק וקנין: זה מופיע.

יצחק וקנין: אל תלמד אותי.

יעקב כהן: לא בסעיף הזה, זה בהמשך.

יצחק וקנין: אדוני, אם אתה לא מבין מה זה תקנות אני אסביר לך.

אבישי ברוורמן: וקנין מבין פה יותר מכולכם.

אבישי ברוורמן: תאמינו לי.

יצחק וקנין: יש לך סעיף מסמיך שקובע שאותן מכסות שהיה עליהן 250 יקבלו תוספת של 250.

יעקב כהן: אני מכיר את זה, חבר הכנסת וקנין.

אבישי ברוורמן: רבותי, אנחנו עוברים להצבעה.

אבישי ברוורמן: מי בעד?

אבישי ברוורמן: בעד סעיף 5(א) – פה-אחד

אבישי ברוורמן: נמנעים – אין

אבישי ברוורמן: סעיף 5(א) אושר פה-אחד.

<אפרת ורד: (הקראה):

אבישי ברוורמן: יש הערות?

אבישי ברוורמן: אין.

אבישי ברוורמן: אני מצביע על 5(ב).

אבישי ברוורמן: מי בעד?

אבישי ברוורמן: בעד סעיף 5(ב) – פה-אחד

אבישי ברוורמן: נמנעים – אין

אבישי ברוורמן: סעיף 5(ב) אושר פה-אחד.

<אפרת ורד: (הקראה):

אבישי ברוורמן: יש הערות?

<יוסי אדוני: יש לי הערה.

<יוסי אדוני: יש פה פסקה שהושמטה.

<יוסי אדוני: בכללים של 2013 יש סעיף שמדובר בו על דבר חיזוק יישובי הגדר שאני לא רואה שזה מופיע פה.

<יוסי אדוני: יש לנו 40 בנים שקיבלו 34 חצאי מכסות שמימשנו עד היום.

<יוסי אדוני: יש לנו בעיה עם עוד שישה - -

אבישי ברוורמן: זה כתוב במקום אחר.

<מרב תורג'מן: זה לא.

<מרב תורג'מן: תסבירי, בבקשה.

<יוסי אדוני: אני רוצה להסביר.

יצחק וקנין: רגע, מר אדוני, תן לה להסביר, ואחר כך אתה תעיר הערה.

אבישי ברוורמן: תסבירי, עורכת הדין ורד.

<אפרת ורד: חוק אזורי עדיפות קבע שהטבה על בסיס אזורי תעמוד בתוקף עד למועד שנקבע בחוק או עד למועד שנקבע בהחלטה, לפי המועד המוקדם יותר.

<אפרת ורד: אנחנו נמצאים היום אחרי המועד הזה.

<אפרת ורד: כל החלטה שעניינה הטבה על בסיס אזורי צריכה להינתן לפי חוק אזורי.

אבישי ברוורמן: תודה רבה.

<יוסי אדוני: כבוד היושב-ראש, אני חייב שתשמעו את הדברים האלה.

<יוסי אדוני: יכול להיות שיהיה פתרון.

<יוסי אדוני: מה שהיא אומרת זה לא נכון.

<יוסי אדוני: התוקף של החלטות הממשלה פג בסוף 2010.

<יוסי אדוני: ועדת הכלכלה הנכבדה בכל זאת האריכה את זה גם ב-2011, גם ב-2012 וגם ב-2013 מהסיבה ש-40 הבנים של חיזוק יישובי גדר לא בנו בעקבות בעיות בירוקרטיות.

אבישי ברוורמן: הבנתי.

<יוסי אדוני: חשוב שב-2013- -

אבישי ברוורמן: שמעתי אותך.

אבישי ברוורמן: אני רוצה לגמור.

אבישי ברוורמן: אתה לא תיתן לי לגמור.

אבישי ברוורמן: היא עונה לך, היא הבינה אותך.

אבישי ברוורמן: מה את אומרת?

<מרב תורג'מן: אני הבנתי, אני ידעתי בדיוק מה היא אמרה.

<יוסי אדוני: ב-2013 - -

יצחק וקנין: תקשיב, עונים לך.

אבישי ברוורמן: אדוני, אני אוציא אותך.

אבישי ברוורמן: מי יושב-ראש המועצה שלך?

<מרב תורג'מן: אדוני, החלטת הממשלה נכנסה לתוקף עד שנת 2011.

<מרב תורג'מן: בשנת 2012 נתנו עוד שנה משום שהיו עודפים.

<מרב תורג'מן: נכון, ורד?

<מרב תורג'מן: כנ"ל גם לגבי מחצית הראשונה של 2013.

<מרב תורג'מן: לאחר מכן כשגילו שאין יותר עודפים ומשום שההחלטה אינה יותר בתוקף אין שום צורך להתייחס לאזורי עדיפות לאומית.

<יוסי אדוני: ההחלטה הזאת החזירה לנו 34 בנים ליישובי הגדר.

<יוסי אדוני: בזרעית, באביבים, במרגליות ובנטועה נשארו שש משפחות שלא קיבלו.

אבישי ברוורמן: אנחנו עוברים להצבעה.

אבישי ברוורמן: מי בעד?

אבישי ברוורמן: בעד סעיף 5 (ג) – פה-אחד

אבישי ברוורמן: נמנעים – אין

אבישי ברוורמן: סעיף 5(ג) אושר פה-אחד.

<אפרת ורד: (הקראה):

אבישי ברוורמן: זה פורמלי, אין פה בעיה.

אבישי ברוורמן: מי בעד?

אבישי ברוורמן: בעד סעיף 5(ד) – פה-אחד

אבישי ברוורמן: נמנעים –אין

אבישי ברוורמן: סעיף 5(ד) אושר.

<אפרת ורד: (הקראה):

אבישי ברוורמן: אין בעיות.

אבישי ברוורמן: מי בעד?

אבישי ברוורמן: בעד סעיף 5(ה) – פה-אחד

אבישי ברוורמן: נמנעים – אין

אבישי ברוורמן: סעיף 5(ה) אושר פה-אחד.

<אפרת ורד: (הקראה):

אבישי ברוורמן: תודה.

יצחק וקנין: אני רוצה להעיר פה הערה.

יצחק וקנין: אני אומר את זה ורוב המגדלים יודעים את זה.

יצחק וקנין: המושב שלי הוא המושב היחיד שנפגע בנושא של גידול מכסות.

יצחק וקנין: אני אומר את זה חד וחלק.

יצחק וקנין: המושב הוא אחד הוותיקים - -

אבישי ברוורמן: לפרוטוקול תגיד את שם היישוב.

<רמי כהן: יערה.

יצחק וקנין: יש יישובים שבאו אחרינו ב-20 שנה והגיעו ל-80 מכסות.

יצחק וקנין: היישוב שלי עומד ב-60.

יצחק וקנין: אני אמרתי את זה בכל הפרוטוקולים, ואני חוזר ואומר את זה.

יצחק וקנין: היישוב היה צריך לגדול.

יצחק וקנין: מכיוון שלא הייתה פרוגרמה – חלק מהאשמה היא שלנו.

יצחק וקנין: היום יש פרוגרמה, והיא מוכנה, וזה עלול לתקוע את 18 המגדלים שצריכים לקבל כדי להגיע לרמה של כל היישובים פה.

יצחק וקנין: זה לא יהיה הוגן אם היישוב שלי ימשיך להיפגע.

יצחק וקנין: אני לא רציתי לתקוע את זה בשנים הקודמות בגלל שרציתי את טובת המגדלים במושבים האחרים.

יצחק וקנין: יכולתי לתקוע את כל הדבר הזה.

יצחק וקנין: המושב שלי הופיע ברשימות, היה ברשימות, הוכחנו את זה.

יצחק וקנין: אני חוזר ואומר: צריך להחריג את מושב יערה מהדבר הזה.

<רמי כהן: היישוב יוכל להגיש במסגרת הסעיף הזה, ואנחנו נטפל בזה.

אבישי ברוורמן: מקובל עליך?

אבישי ברוורמן: תודה רבה.

אבישי ברוורמן: אם כך, אנחנו עוברים להצבעה על סעיף 5(ו).

אבישי ברוורמן: מי בעד?

אבישי ברוורמן: בעד סעיף 5(ו) – פה-אחד

אבישי ברוורמן: נמנעים – אין

אבישי ברוורמן: סעיף ו' אושר פה-אחד.

<אפרת ורד: (הקראה):

אבישי ברוורמן: תודה.

אבישי ברוורמן: מי בעד?

אבישי ברוורמן: בעד סעיף 5(ז) – פה-אחד

אבישי ברוורמן: נמנעים – אין

אבישי ברוורמן: סעיף 5(ז) אושר פה-אחד.

אבישי ברוורמן: סעיף 6 – מכסות מיוחדות למוסדות שיקומיים.

<אפרת ורד: (הקראה):

אבישי ברוורמן: תקנה חשובה.

אבישי ברוורמן: אדוני, יש לך הערה לסעיף?

<דני לגזיאל: יש לי מה להגיד, אדוני.

<דני לגזיאל: אני מאמין שאתה נגד הפליות.

<דני לגזיאל: במושב נטועה יש ארבעה בנים שמופלים לרעה.

<דני לגזיאל: כל המושב, כל הצעירים - -

אבישי ברוורמן: רגע, אנחנו מדברים על הסעיף של הנכים.

<דני לגזיאל: זה צריך להופיע בסעיף ולא מעלים אותם בכלל.

<דני לגזיאל: מדובר על שלושה שצריכים לקבל מכסה עם חוק הגליל, וזה לא מופיע באף מקום.

<שמעון ביטון: זה כבר טופל.

<שמעון ביטון: אתה תסתכן, אתה לא מכיר את החומר.

<שמעון ביטון: זה כבר טופל.

<דני לגזיאל: אני לא מכיר את החומר?

<דני לגזיאל: אני לא שומע.

<דני לגזיאל: אני צריך לשמוע.

<רמי כהן: הנושא טופל.

אבישי ברוורמן: תודה.

אבישי ברוורמן: מי בעד?

אבישי ברוורמן: בעד סעיף 6– פה-אחד

אבישי ברוורמן: נמנעים – אין

אבישי ברוורמן: סעיף 6 אושר.

<דני לגזיאל: המנכ"ל אמר שזה טופל, אז טופל.

<דני לגזיאל: גמרנו.

<קריאות: - - -

יצחק וקנין: דני, זה מופיע בתוספת.

<דני לגזיאל: צריך לשמוע את חוק הגליל בעניין הזה.

<דני לגזיאל: כי לא יכול להיות שילד - - - יקבל, ואלמנה עם ארבעה ילדים לא תקבל כלום.

<קריאות: - - -

אבישי ברוורמן: דני, שב.

אבישי ברוורמן: סעיף 7, בבקשה.

<אפרת ורד: (הקראה):

<קריאות: לבטל.

יצחק וקנין: מבטלים.

אבישי ברוורמן: רבותי, הוא מסיים ואנחנו נלך לכיוון של הרוח כאן.

יצחק וקנין: לא את כולו.

<רמי כהן: סעיף 7(ב) בעניין 100,000 ביצים אם אתם רוצים לבטל אנחנו נבטל.

אבישי ברוורמן: מבטלים.

<קריאות: למה לבטל?

<שמעון ביטון: מי שייקח את הזכות הזאת זה רק בעלי ממון, ורק הם ייהנו מזה.

<יוסי קמיסה: להשאיר את שיקול הדעת לשר ולמנכ"ל, בבקשה.

<שמעון ביטון: אנחנו מתנגדים.

<רמי כהן: לדעתנו, זה דופק אותם.

אבישי ברוורמן: אני טבולה רסה.

<שמעון ביטון: צריך להוריד את זה.

<שמעון ביטון: זה במקום כסף.

<קריאות: - - -

<לאה יוגב: תסתום את הפה שלך.

<יוסי קמיסה: לא לבטל.

אבישי ברוורמן: אני לא אמשיך את הדיון.

אבישי ברוורמן: יש לי 10 דקות.

אבישי ברוורמן: חבר הכנסת וקנין, תגיד מה צריך לעשות.

יצחק וקנין: רבותי, אני מבין שהדבר הזה מעורר מחלוקת גדולה כי התוספת נותנת את התמריץ לשדרוג.

יצחק וקנין: אבל רבותי, אנחנו יורים לעצמנו ברגל ובראש - -

<שמעון ביטון: תקפיא את זה לחצי שנה.

יצחק וקנין: אתם רוצים להקפיא את זה?

<שמעון ביטון: כן, להקפיא את זה לחצי שנה, ונראה לאן כל יישוב הולך.

<לאה יוגב: עד שנדע מה זה הרפורמה.

<יוסי קמיסה: אנחנו מתנגדים.

<יוסי קמיסה: אנחנו רוצים שתשאירו שיקול דעת לשר ולמנכ"ל בנושא הזה.

<קריאות: - - -

יצחק וקנין: רבותי, תנו שיקול דעת לשר ולמנכ"ל.

<שמעון ביטון: להקפיא את זה.

<קריאה: ייקחו לך את זה.

<שמעון ביטון: מי ייקח את זה?

<שמעון ביטון: ייקחו את זה הטייקונים.

<שמעון ביטון: תוסיף להם עוד.

<קריאות: - - -

אבישי ברוורמן: מתחיל להיות פה יותר גרוע מלול תרנגולות שכל אחת - - - את השנייה.

אבישי ברוורמן: רמי, בבקשה, תסביר.

<רמי כהן: יש לי פתרון שטוב להם.

<רמי כהן: מדובר בלולים עד 12,000.

<רמי כהן: זה לא של טייקונים.

<רמי כהן: אנחנו חושבים שכדאי להשאיר את ה-100,000 האלה, זאת תוספת למתיישבים.

יצחק וקנין: זה לא נכון מה שאתם רוצים.

<רמי כהן: אם תרצו במהלך שלושת החודשים הקרובים לבטל את זה אנחנו יחד נבטל אחר כך.

<שמעון ביטון: אז תאריך את זה לחצי שנה, אדוני המנכ"ל.

<שמעון ביטון: תאשר את זה לחצי שנה, בבקשה.

יצחק וקנין: שלושה חודשים, לא חצי שנה.

יצחק וקנין: יותר טוב.

<שמעון ביטון: להקפיא לעוד חצי שנה.

<רמי כהן: אנחנו רוצים לתת לכם את זה, חבר'ה.

אבישי ברוורמן: מה את ממליצה, קואליציה?

גילה גמליאל: מעלים פה כמה דברים: מצד אחד להקפיא לחצי שנה; יש כאלה שאומרים להקפיא את זה לשלושה חודשים, ויש אומרים להעביר את הסמכות לשר ולמנכ"ל.

גילה גמליאל: השאלה היא מהותית: החשש שזה לא יעבור לגורמים אחרים.

<רמי כהן: אבל זה בלולים קטנים.

יצחק וקנין: זה לולים של עד 12,000.

גילה גמליאל: אז מה החשש?

<קריאות: - - -

<לאה יוגב: אין משק משפחתי של 12,000 עופות.

אבישי ברוורמן: אני מצביע על הנושא הזה.

<קריאות: - - -

<לאה יוגב: אנחנו מגיעים למהות העניין, ואתם מסכנים פה את כל המשק המשפחתי.

<יוסי אדוני: כבוד היושב-ראש, ברשותך, אני רוצה להגיד שני משפטים.

אבישי ברוורמן: אני לא נותן לכם יותר.

אבישי ברוורמן: גילה, את הליכוד.

אבישי ברוורמן: מה את ממליצה?

<יוסי אדוני: רק בעלי אמצעים יבנו לולים של 12,000.

<יוסי אדוני: מחר בבוקר תגיד לכל מדינת ישראל, תאכלו שתי ביצים במקום ביצה אחת?

אבישי ברוורמן: אדוני, ראש המועצה, אם אתה לא תוציא אותו אני אוציא אותו.

גילה גמליאל: מכיוון שטוענים שאין לולים כאלה של 12,000 עופות אז נהיה ריאליים - -

<רמי כהן: עד 12,000.

<לאה יוגב: זה לא למשק המשפחתי.

גילה גמליאל: אפשרות אחת – מכיוון שגם ככה אתם רוצים לדון בסוגיות האלה בעוד שלושה חודשים אז בואו נקפיא את זה לשלושה חודשים ובעוד שלושה חודשים נעלה את השיח הזה מחדש.

<רמי כהן: ובינתיים נפגע באלה שרוצים לעשות?

<רמי כהן: לא ניתן להם?

<קריאות: - - -

<יוסי קמיסה: גילה, תעבירו את זה למנכ"ל ולשר.

אבישי ברוורמן: תקשיבי לוקנין.

אבישי ברוורמן: הוא יודע כל דבר פה.

יצחק וקנין: דעתי היא לאפשר את התוספת הזאת לאלה שרוצים.

יצחק וקנין: לא למנוע את זה.

יצחק וקנין: עד 12,000.

יצחק וקנין: מה זה נותן?

<לאה יוגב: ומי יפנה את העודפים?

<לאה יוגב: המשק המשפחתי של ה-3,000 יפנה את העודפים של 12,000?

<לאה יוגב: יש פה נושא מאוד רציני.

<לאה יוגב: יש פה פינוי עודפים שיהיה אחר-כך.

<לאה יוגב: תהיה קריסה של הענף.

אבישי ברוורמן: גברתי, עוד פעם אחת את מדברת, את לא צריכה שאני אוציא אותך – את קמה ויוצאת לבד.

אבישי ברוורמן: סעיף (ב), (ג) ונעבור להצבעה.

<אפרת ורד: (הקראה):

אבישי ברוורמן: נשמע טוב.

<קריאות: - - -

<לאה יוגב: אין בעיה, אני יוצאת.

<לאה יוגב: אני רק רוצה להגיד לכם שזה בושה וחרפה.

אבישי ברוורמן: אדוני, שב.

יעקב כהן: אדוני, בסעיף הזה קוברים אותנו.

יעקב כהן: משפט אחד מותר לי? לא.

יעקב כהן: אני יכול לקום וללכת.

<קריאות: - - -

יעקב כהן: תעשו מה שאתם רוצים.

יעקב כהן: אתה גוזר כליה עלינו.

<קריאות: - - -

יעקב כהן: השר אמר להוריד את זה, ואתה לא מוריד את זה - - -

<קריאה: זאת מילה של השר?

<קריאה: הוא אמר - - - שהוא מוריד את זה?

<קריאה: זה נראה לך - - -

<קריאות: - - -

יעקב כהן: המזל שלנו שיש לנו רוב בוועדה מכסות לא לאשר את זה.

יעקב כהן: תאשר מה שאתה רוצה.

<קריאות: - - -

<קריאה: משרד החקלאות הולך נגד כל החקלאים.

<קריאה: בושה.

<לאה יוגב: תעבירו את הרפורמה.

<לאה יוגב: כשיקרסו היישובים אנחנו - - - נעשה ועדת חקירה פה.

גילה גמליאל: אדוני היושב-ראש, אני חושבת שכחברי כנסת אנחנו לא מספיק מבינים את הזעקה.

אבישי ברוורמן: מה את מציעה?

גילה גמליאל: אני מציעה שננסה להבין.

גילה גמליאל: תן למישהו אחר להסביר.

גילה גמליאל: אני לא מצליחה להבין מדוע יש כזאת תחושה שעושים להם כזה עוול.

אבישי ברוורמן: אתה לא מסביר טוב.

אבישי ברוורמן: שמישהו אחר יסביר.

<עמית סופר: אני מבקש לדבר, בבקשה.

גילה גמליאל: אני רוצה להבין.

גילה גמליאל: אם יש פה באמת כזה עוול אני לא אתן לו יד.

<קריאות: - - -

<עמית סופר: אני רוצה, בבקשה, לדבר.

אבישי ברוורמן: גילה, אני לא יכול לנהל את הישיבה הזאת יותר.

אבישי ברוורמן: אני אסגור אותה.

גילה גמליאל: אם תסגור אותה הכספים יעברו לאוצר.

גילה גמליאל: כולם יפסידו.

אבישי ברוורמן: לא באלימות יעבירו חוקים בישראל.

אבישי ברוורמן: גם שמיר וגם אני רוצים לעזור.

אבישי ברוורמן: לא באיומים ולא באלימות.

גילה גמליאל: - - - אם יש משהו שהם לא רואים אז תסבירו.

אבישי ברוורמן: עורכת הדין ורד, תסבירי לנו שוב.

<קריאה: תנו לראש המועצה להסביר.

<קריאה: הוא יסביר הכי טוב.

יאיר שמיר: לא, לא.

יאיר שמיר: אני הייתי אצלו לפני שבוע, והוא לא התלונן.

אבישי ברוורמן: עמית, שופכים את דמו כאילו הוא פושע.

<עמית סופר: חלילה, אני לא מתכוון, יאיר, זה לא מה שאמרתי.

<עמית סופר: דברים יוצאים מהקשרם.

אבישי ברוורמן: תסביר מה נכון ונעשה.

<קריאות: - - -

יצחק וקנין: חבר'ה, תנו לי להסביר את זה.

אבישי ברוורמן: חבר הכנסת וקנין יסביר.

אבישי ברוורמן: - - - לא מבינה בזה מספיק.

יצחק וקנין: מאחר שמדובר פה על היקף גדול של ביצים בתוספת של 250 מיליון לכל אותן מכסות שנתנו להם ביישובים יש חשש שזה יגרום לעודפי ביצים.

יצחק וקנין: אמרתי את זה בתחילת דברי.

<קריאה: זה לא נכון.

<קריאה: יש הרבה ייבוא.

<לאה יוגב: סתום את הפה שלך, אתה מייצג את תנובה.

<לאה יוגב: תתבייש לך.

אבישי ברוורמן: צרפתי, תוציא אותה החוצה.

<לאה יוגב: יש פה 60 מיליון ביצים, ומחר בבוקר 3,000 משפחות הולכות הביתה.

יצחק וקנין: רבותיי, אני אשלים את התמונה עם חסמים שיורידו את הפחד.

<לאה יוגב: - - -

<לאה ורון: גברת יוגב, את מפריעה לחבר הכנסת וקנין.

גילה גמליאל: נראה לי שחבר הכנסת וקנין מבין פה יותר טוב מכולם.

גילה גמליאל: אז תסביר.

יצחק וקנין: אמרתי בתחילת דברי:

יצחק וקנין: אנחנו צריכים להיות עם יד על הדופק בתוספות שאנחנו נותנים כדי שלא נגרום לעודפים, ואז יצא שכרו בהפסדו.

גילה גמליאל: אז מה אתה מציע?

יצחק וקנין: הרצון הוא טוב.

יצחק וקנין: אני לא יודע איך אפשר לעשות את הבאלאנס הזה בתוספות כדי שלא נחרוג מהמכסות כי אני לא יודע מה המשמעות המעשית של 250 מיליון האלה.

יצחק וקנין: עורכת הדין ורד, את יכולה להגיד לי בכמה התוספת של 250 תתבטא מידית?

יצחק וקנין: רבותי, זה חשוב לפרוטוקול.

אבשלום וילן: שמנכ"ל מועצת הלול יסביר את זה.

<קריאות: - - -

אבישי ברוורמן: אי אפשר לנהל ככה ישיבה.

אבישי ברוורמן: אתם רוצים – נסגור את הישיבה, לא יהיו תקנות.

אבישי ברוורמן: נבוא בעוד שנה.

אבישי ברוורמן: אולי תסתדרו עם הג'ונגל הרגיל כיוון שמתחיל להיות פה ג'ונגל.

אבישי ברוורמן: איציק יסביר.

אבישי ברוורמן: אם הוא לא יצליח להסביר ניתן למישהו אחר.

אבישי ברוורמן: סיים, בבקשה.

יצחק וקנין: אני שואל שאלה: יש כבר 100,000 שאתה מוסיף אותם לאלה שמשדרגים.

יצחק וקנין: אבל 250 ידועים לנו, אנחנו יודעים כמה יש כאלה שמגדלים 250 אלף ביצים.

יצחק וקנין: לאלה שאתה רוצה לתת את התוספת, בכמה היא מתבטאת?

<שמואל לויט: בתשובה לשאלה העובדתית של חבר הכנסת וקנין אני רוצה לציין שהסעיף כפי שנוסח פה בא לעזור לשישה מגדלים שקופחו במושב נטועה, והוא בא לתקן - -

יצחק וקנין: זה זניח.

<שמואל לויט: הוא בא לתקן את העוול.

<קריאה: מספיק, מולי.

<קריאה: זה עונה על השאלה.

יצחק וקנין: רבותי, זה זניח, באמת.

יצחק וקנין: שישה משקים – על זה אנחנו עושים צעקות פה?

יצחק וקנין: אנשים לא יודעים אפילו על מה הם צועקים.

אבישי ברוורמן: אז מה אתה מציע, איציק?

יצחק וקנין: נאשר את זה כמו שזה.

יצחק וקנין: אני פוגע בשישה משקים במושב נטועה שזה עוול.

<קריאות: ארבעה.

יצחק וקנין: הנה, אפילו ארבעה משקים.

אבישי ברוורמן: רבותי, אני מצביע.

אבישי ברוורמן: מי בעד?

אבישי ברוורמן: בעד סעיף 7 – פה-אחד

אבישי ברוורמן: נמנעים – אין

אבישי ברוורמן: סעיף 7 אושר.

<יוסי אדוני: אבל נעשה פה עוול לעוד 40 משקים ביישובי הגדר.

<לאה ורון: סעיף 7 אושר.

<לאה ורון: אנחנו עוברים לסעיף 8, מר אדוני.

<יוסי אדוני: איציק, אתה לא הבנת את הסעיף.

<יוסי אדוני: בסעיף רשום שהתוספת תהיה - - - הצבענו?

<יוסי אדוני: התוספת תהיה לשישה של נטועה - -

<לאה ורון: בנצי, תגיד למר אדוני שהוא לא ברשות דיבור.

<לאה ורון: סעיף 7 אושר.

אבישי ברוורמן: אם אתה מדבר שוב אתה יוצא החוצה.

יצחק וקנין: יוסי, אתה רוצה לתת תוספת גם לאלה שיש להם חוק הגליל?

<יוסי אדוני: כן.

יצחק וקנין: לא.

יצחק וקנין: אתה רוצה לתפוס את זה משני הקצוות.

<יוסי אדוני: ליישובי גדר אתה לא נותן תוספת.

יצחק וקנין: אין לך.

יצחק וקנין: מאיפה תיקח?

אבישי ברוורמן: עורכת הדין ורד, סעיף 8, נא להקריא.

<אפרת ורד: (הקראה): 8.

אבישי ברוורמן: על סעיף 8 אני רואה שאין הערות.

אבישי ברוורמן: מי בעד?

אבישי ברוורמן: בעד סעיף 8 – פה-אחד

אבישי ברוורמן: נמנעים – אין

אבישי ברוורמן: סעיף 8 אושר פה-אחד.

<שמעון ביטון: אדוני היושב-ראש, בוא תאשר הכול ונסיים.

<שמעון ביטון: את גזר-דין המוות כבר גזרתם עלינו.

<שמעון ביטון: אני כבר אומר לך שהפרנסה שלנו תיפגע.

<שמעון ביטון: אדוני המנכ"ל, אתה הבטחת לנו - -

<רמי כהן: ביטון, תקשיב לסעיף 9.

<שמעון ביטון: - - ואתה - - - זה בסדר.

<שמעון ביטון: אתה מקיים את מה שהבטחת - -

<רמי כהן: שמעון, תקשיב, בבקשה לסעיף 9.

<שמעון ביטון: יש סעיפים יותר גרועים.

<שמעון ביטון: 250 אלף ביצים נתת עכשיו.

<שמעון ביטון: נתתם ליישוב שלא גרו בתקופה של חוק הגליל.

<שמעון ביטון: אחרים שגרו ענשתם אותם עכשיו.

<שמעון ביטון: חוק הגליל הוא בעוד ארבע שנים.

<שמעון ביטון: אתה נותן לו תוספת של 250 אלף ביצים שהערך שלה הוא היום 350 אלף שקל.

<שמעון ביטון: כמה סובסידיה - - -

<קריאה: 40 - - - עזבו את תל-אביב - -

<קריאות: - - -

<שמעון ביטון: זה בדיוק מה שהבטיח לי המנכ"ל –

<קריאות: - - - לתל-אביב.

<רמי כהן: שמעון, אנחנו בכל מקרה בעוד שלושה חודשים נבחן מחדש את הדברים.

<שמעון ביטון: אדוני המנכ"ל, אתם הולכים לגרש משפחות מיישובים.

<לאה יוגב: אדוני המנכ"ל - -

אבישי ברוורמן: איך נכנסת פתאום?

<לאה יוגב: סליחה, סליחה.

<שמעון ביטון: קיבלה חנינה.

אבישי ברוורמן: חנינה כבר?

אבישי ברוורמן: איזה בית-משפט יש פה.

אבישי ברוורמן: צרפתי, ידעתי שאתה חנון תמיד.

<רמי כהן: אנחנו נעבור לסעיף 9, ושם יש הקלות.

אבישי ברוורמן: בסעיף 9 הקלות.

אבישי ברוורמן: שמעון, תקשיב.

אבישי ברוורמן: אם יש לך אחרי סעיף 9 קושיות - -

<שמעון ביטון: למה אני אקשיב?

<שמעון ביטון: תפרתם אותנו אחד על אחד.

<שמעון ביטון: מה אני אקשיב?

<לאה יוגב: עשיתם לנו הוצאה להורג בלי שימוע.

<שמעון ביטון: אמרתי לך שזה התקנות הכי רעות - - -

אבישי ברוורמן: צאי החוצה.

אבישי ברוורמן: אם את באה ככה בשפה הזאת – צאי החוצה.

אבישי ברוורמן: תודה רבה.

גילה גמליאל: רק שתצורף לפרוטוקול ההתחייבות של המנכ"ל בעניין הזה שעוד שלושה חודשים הנושא ייבחן על ההשלכות שלו, ותיתנו הזדמנות נוספת לחברים.

<קריאה: עם התקנות האלה, כבוד השר, אתם יכולים לעשות לולים של 100,000.

<קריאה: אין בעיה.

<אפרת ורד: (הקראה): 9.

אבישי ברוורמן: אני רוצה להעיר על סעיף קטן (ב) שהיו כמה תיקוני נוסח קלים במילים.

אבישי ברוורמן: הם עברו מצד לצד לאחר אישור נוסח של משרד המשפטים.

אבישי ברוורמן: אז אני מקריאה את הנוסח המאושר, ואני מתואמת עם מרב לגבי המילים.

גילה גמליאל: מה עומד מול עינינו?

גילה גמליאל: הנוסח הישן או החדש?

<אפרת ורד: המילה "כדין" העבירו אותה ימינה או שמאלה עם הפסיקים ועם הנקודות.

<מרב תורג'מן: מדובר בשינויי נוסח טכניים לחלוטין.

<אפרת ורד: (הקראה):

<רמי כהן: פה אנחנו נעשה שינוי.

אבישי ברוורמן: כאן יהיה שינוי.

אבישי ברוורמן: תאמינו לי, הדיון הזה קשה לי.

אבישי ברוורמן: למה קשה לי?

אבישי ברוורמן: כי גם אני וכל מי שיושב פה רוצים לעזור לכם.

אבישי ברוורמן: אני רוצה גם להסביר לכם שוועדת הכלכלה ברשותי – וזה אישי – לא רק שנפקח על כל משקי החקלאות, ופה על משק הביצים, בהתאם לסמכות שהוקנתה לי ולוועדה, על-פי הכנסת, אלא גם שאם תראו שיש איזושהי בעיה אני לא אתן יד לפגיעה משמעותית במגדלים.

<יוסי אדוני: החלשת יישובי הגדר.

<יוסי אדוני: אנחנו נשב אתך ונסביר לך למה משרד החקלאות מחליש את יישובי הגדר.

יצחק וקנין: יוסי, תאמין לי, אני אשב אתך ועם המנכ"ל ועם כל מי שצריך, ולא תהיה פגיעה.

יצחק וקנין: תפסיקו כל הזמן לחשוב - -

אבישי ברוורמן: - - -

<יוסי אדוני: יהיה לך מאוחר.

יצחק וקנין: לא יהיה לנו שום מאוחר.

יצחק וקנין: אתה יודע מה מאוחר?

יצחק וקנין: אם לא יהיו לך תקנות זה מאוחר.

<קריאות: - - -

<יוסי אדוני: פגענו ב-50 באביבים - - - בנטועה.

יצחק וקנין: לא פגעת.

יצחק וקנין: אני אוכיח לך שלא פגעת.

<יוסי אדוני: בטח שפגעת.

<יוסי אדוני: עזרת לארבעה בנטועה, ומצד שני פגעת ב-25 בנטועה.

<יוסי אדוני: אז מה עשית בזה?

<יוסי אדוני: ובאביבים ובזרעית ובמרגליות – כל יישובי הגדר והסמוכים לגדר.

<יוסי אדוני: פגעתם בהם או לא?

<לאה ורון: מר אדוני.

<יוסי אדוני: אתם, כנראה, לא קראתם את התקנות.

<אפרת ורד: (הקראה):

אבישי ברוורמן: רמי, אנחנו רוצים את התיקון שאנשים ביקשו.

<רמי כהן: אנחנו נעשה פה שני תיקונים.

גילה גמליאל: תקשיבו, תראו שזה מה שרציתם.

<רמי כהן: לגבי מספר המטילות בלול – אנחנו לא נלך על 70,000, אלא עד 50,000; שנית, מספר השותפים לשותפויות מחוץ ליישוב – במקום חמישה שותפים נעשה עד שלושה שותפים.

<שמעון ביטון: אנחנו מתנגדים.

<שמעון ביטון: למה 50,000?

<שמעון ביטון: 50,000 זה אזור הגידול - - -

<קריאה: אני חושב שתעשו ישר 200,000.

<קריאה: למה 50,000?

<שמעון ביטון: זה משק משפחתי, 50,000?

אבשלום וילן: ההצעה של המנכ"ל הגיונית.

אבשלום וילן: הצעה נכונה.

<שמעון ביטון: 25,000 יכול לבוא בחשבון.

<יוסי אדוני: איפה שמירת המשק המשפחתי של 500,000 ביצים.

אבישי ברוורמן: - - - את פשרה?

גילה גמליאל: מה הפשרה אומרת?

<רמי כהן: הקטנו מ-70,000 עופות ל-50,000 עופות והקטנו מחמישה שותפים לשלושה שותפים.

<קריאות: - - -

גילה גמליאל: תן לו לדבר.

<דויד עגיל: אדוני, אני מזהה אווירה של אנטגוניזם כלפי המגדלים הקטנים - -

אבישי ברוורמן: לא נכון.

אבישי ברוורמן: להפך.

<דויד עגיל: זה ודאי, אדוני.

<דויד עגיל: אם אתה מאיים עלינו בפגיעה בתכנון, האשמת את הגברת בחימום האווירה, וכל פעם אתה אומר - - -

<קריאות: סעיף 9.

<דויד עגיל: אני מבקש שיכניסו את החברים.

<קריאות: - - -

גילה גמליאל: על סעיף 9 מה יש לך להגיד?

אבישי ברוורמן: רבותי, אני רוצה לעצור את הדיון הזה - -

גילה גמליאל: אתם לא נותנים לנו כלים לעזור.

גילה גמליאל: אם אנחנו רוצים להבין מה הבעיה בסעיף 9 ואתם לא אומרים לנו - -

אבישי ברוורמן: - - היום אני פה, מחר אני שם.

אבישי ברוורמן: לא יהיה לכם חבר טוב יותר ממני, תדע לך את זה.

אבישי ברוורמן: בעניין התכנון אמרתי בצורה הכי ברורה שאם תהיה בעיה בתכנון לא יהיה דבר כזה שיהיה פה עודף והכול יהיה על חשבונכם.

אבישי ברוורמן: זה סוכם בדברים האלה.

אבישי ברוורמן: תאמינו שיש פה רצון טוב.

אבישי ברוורמן: אני לא רוצה לשמוע יותר.

<יוסי אדוני: אדוני היושב-ראש, אני רוצה לומר לגבי סעיף 9 דבר חשוב.

<יוסי אדוני: למה לא?

<חן אסף: יש גם מגדלים בגב ההר שרוצים לדבר.

<חן אסף: עם כל הכבוד לגליל שאנחנו מעריכים אותם.

<חן אסף: קוראים לי אסף, ואני ממושב אבן ספיר.

<חן אסף: אדוני המנכ"ל, לגבי היישובים בגליל בלולים של 12,000 שלושה שותפים זה 6,000 מבחוץ.

<חן אסף: זה מספיק.

<חן אסף: אם אנחנו בגב ההר, ואנחנו כן רוצים לעשות לולים של 12,000 לא מספיקים לנו 3 שותפים חיצוניים.

אבישי ברוורמן: אז כמה אתה רוצה?

<חן אסף: שישה.

<חן אסף: מחוץ ליישוב.

אבישי ברוורמן: אפשר לסדר את זה?

<יוסי אדוני: אני רק מבקש שתדעו שזה בעל לול גדול.

<יוסי אדוני: לא משק משפחתי.

<חן אסף: אני על-ידי מר אדוני נקרא בעל הון או טייקון.

<חן אסף: אז כשאני יושב פה אני מקביל לתשובה.

<חן אסף: אני חקלאי, אבל אני מקביל לטייקון לפי השפה של מר אדוני בכללים של המועצה לענף הלול.

יצחק וקנין: אני הייתי משאיר את זה שלושה, והחמישי ילך - -

<חן אסף: אבל אנחנו לא יכולים - -

יצחק וקנין: אתה לא יכול אז אתה לא יכול.

<חן אסף: אבל אנחנו רוצים.

יצחק וקנין: אני לא רוצה שתהיה פריצה של הדבר.

יצחק וקנין: בוא נשאיר את זה.

יצחק וקנין: המנכ"ל הציע הצעה, בוא נשאיר אותה כפי שהיא.

<חן אסף: לכולנו מגיע.

<חן אסף: עם כל הכבוד לגליל, לכולנו מגיע.

יצחק וקנין: מה לעשות, אנחנו קו עימות.

<חן אסף: אז אתם קו עימות, אז אין בעיה.

<חן אסף: אצלנו באזור גב ההר צריך שיהיו שישה.

<חן אסף: מה הבעיה?

<קריאה: תעבירו את המכסות לגליל.

אבישי ברוורמן: יש לי פתרון.

<חן אסף: אז - - - משרות לגליל.

<חן אסף: חשוב מאוד ש-30% מהמכסות יהיו במרכז בשביל ריווח ביולוגי, לא בשביל שום דבר אחר.

<חן אסף: אם חס ושלום מחר בבוקר יש שפעת - -

יצחק וקנין: יש.

<חן אסף: - - אז תשאירו 30%.

יצחק וקנין: יש.

יצחק וקנין: הענף הזה זה ענף הפרנסה של 3,000 משפחות.

יצחק וקנין: לא ניקח להם את הפרנסה.

יצחק וקנין: תפסיקו להלך עלינו אימים.

<שמעון ביטון: שיוסיפו סעיף נפרד.

<חן אסף: סעיף נפרד למרכז.

יצחק וקנין: אדוני, במושב אביבים ובמושב זרעית אין מפעל ליד הבית.

יצחק וקנין: אין לו, הוא חי מהלול.

<חן אסף: מספיק כבר עם הדמגוגיה הזאת.

יצחק וקנין: אמא שלי חיה מהלול.

<חן אסף: גם אנחנו חיים מהלול.

<חן אסף: אני מפרנס את הילדים שלי מהלול.

יצחק וקנין: - - -

<קריאה: אדוני היושב-ראש, אתה יכול להצביע על ההצעה של המנכ"ל?

<קריאות: - - -

אבישי ברוורמן: לכל דבר יש חריגים - -

<חן אסף: אבל אדוני, זה לא חריג.

<חן אסף: בגב ההר - - -

אבישי ברוורמן: אתה לא חריג, אבל נקרא לזה חריג.

אבישי ברוורמן: מה זה חשוב?

<קריאות: - - -

אבישי ברוורמן: את רוצה להוסיף לי את זה?

<קריאות: - - -

אבישי ברוורמן: רבותי, אנחנו מקשיבים ומנסים לתפור כאן את הפשרה.

<רמי כהן: רבותי, אנחנו נלך להצעת הפשרה שבמקום חמישה יהיה שלושה, ותיוותר למועצה האפשרות לדון בחריגים, ואנחנו נטפל בחריגים באופן ענייני.

<רמי כהן: לגבי 70,000 נוריד ל-50,000 - -

<יוסי אדוני: זה חיסול המשק המשפחתי.

<רמי כהן: - - ונאפשר לטפל בחריגים.

<מרב תורג'מן: - - -

<חן אסף: העניין של ועדת חריגים נכנס לפרוטוקול, אדוני?

<שמעון ביטון: אדוני המנכ"ל, למה 50,000?

<שמעון ביטון: אתה מוכן להסביר למה 50,000?

<יוסי אדוני: 2,200 מגדלים במשק המשפחתי מחוסלים היום עם הלולים של ה-50,000.

אבישי ברוורמן: מרב - -

<יוסי אדוני: - - מחוסלים.

<יוסי אדוני: הם לא מבינים על מה מדברים.

<יוסי אדוני: אתם מחסלים את המשק המשפחתי.

<יוסי אדוני: הוועדה מחסלת את המשק המשפחתי - -

גילה גמליאל: לא מתנהל פה דיון - - -

<יוסי אדוני: - - מחלישה את יישובי הגדר.

<יוסי אדוני: מי שיבנה את הלולים האלה זה רק בעלי יכולת כספית.

<יוסי אדוני: מי יכול לבנות את הלולים האלה בלי מימון מהמדינה?

<יוסי אדוני: קודם כול שייתנו מימון ואחר-כך.

<יוסי אדוני: קודם כול שהמדינה תיתן מימון ואחר כך יביאו את הכללים האלה.

<חן אסף: אדוני היושב-ראש, אני יכול להבין - -

אבישי ברוורמן: לא, אתה לא יכול יותר.

אבישי ברוורמן: די.

<חן אסף: - - שמה שהמנכ"ל אמר נרשם בפרוטוקול?

<מרב תורג'מן: יש פה מחלוקת לגבי מי שיהיה מוסמך לקבוע את החריג – האם זה השר?

<מרב תורג'מן: האם זאת ועדת המכסות?

<מרב תורג'מן: מי פה מוסמך לקבוע את זה?

<רמי כהן: זאת תהיה ועדת המכסות באישור השר.

אבישי ברוורמן: ועדת המכסות באישור השר.

אבישי ברוורמן: מי בעד?

אבישי ברוורמן: בעד סעיף 9(א), (ב) – פה-אחד

אבישי ברוורמן: נמנעים – אין

אבישי ברוורמן: סעיף 9(א), (ב) אושר פה-אחד.

<שמעון ביטון: לגבי 50,000 הוא לא יודע שאנחנו בעד.

<שמעון ביטון: למה 50,000?

<שמעון ביטון: אדוני המנכ"ל, תסבירו למה לולים של 50,000?

<שמעון ביטון: מזלזלים בנו.

<שמעון ביטון: עם כל הכבוד הפרנסה שלנו בשולחן הזה.

אבישי ברוורמן: סעיף (ג).

<שמעון ביטון: אדוני היושב-ראש, אני מבקש לחזור לסעיף של הלולים הגדולים.

<שמעון ביטון: אני מבקש שוב, אבל מתעלמים.

<שמעון ביטון: לא יכול להיות להמשיך בזלזול הזה.

<שמעון ביטון: עד איפה אתם רוצים להמשיך לזלזל בנו?

<מרב תורג'מן: - - - להגביל עד עשרה.

<שמעון ביטון: אתם מזלזלים בנו.

<שמעון ביטון: תופרים פה את התקנות כמו שאתם רוצים.

<שמעון ביטון: עם כל הכבוד, הפרנסה שלנו פה בשולחן הזה.

<שמעון ביטון: לא יכול להיות.

<שמעון ביטון: מה זה הדבר הזה?

<שמעון ביטון: אני מבקש ממך, המנכ"ל, תתייחס.

גילה גמליאל: מה הייתה השאלה?

<שמעון ביטון: השאלה הייתה למה לולים של 50,000.

גילה גמליאל: להירגע.

<שמעון ביטון: לא יכול את ההשפלה הזאת.

<שמעון ביטון: זאת השפלה.

<שמעון ביטון: אני 10 פעמים בוועדת הכלכלה בנושא תקנות.

<שמעון ביטון: מעולם לא הושפלנו בצורה הזאת.

<שמעון ביטון: מעולם לא הושפלנו.

גילה גמליאל: כי הם לחוצים בזמן, זאת הבעיה.

גילה גמליאל: אבל מה השאלה?

<שמעון ביטון: למה הוא מעביר לולים גדולים של 50,000?

<שמעון ביטון: זה טייקונים, זה רפורמה במלוא המובן.

<שמעון ביטון: הרפורמה הקודמת אמרה, אזור גידול 60,000, אז מה קרה עכשיו 50,000?

<שמעון ביטון: זה נקרא משק משפחתי?

<רמי כהן: שמעון, זה לא חייב להיות טייקונים.

<קריאה: 50,000 זה אבדון של כל המשק המשפחתי.

<רמי כהן: רבותי, שאלתם שאלה, תקבלו תשובה.

<שמעון ביטון: אנחנו רוצים שתעבירו פה שלא יעברו לולים של 12,000.

<שמעון ביטון: זה מראה אותך שומר על המשק המשפחתי.

<שמעון ביטון: פה אני רוצה לראות את הגבורה שלך ואת כל האמירות היפות שלך.

<רמי כהן: שמעון, זה שאתה צועק זה לא משפיע עליי.

<שמעון ביטון: אתה גר במרכז.

<שמעון ביטון: אני אמכור את המשק באביבים בגלל ההחלטות האיומות האלה.

<רמי כהן: אם אתה רוצה תשובה אני אתן לך.

<שמעון ביטון: אני אצטרך למכור את המשק שלי היום.

אבישי ברוורמן: די.

<רמי כהן: שמעון, כשבמושב מסוים רוצים להתאחד כמה שותפים ולהקים לול משותף אנחנו לא רוצים להגביל אותם.

<רמי כהן: אנחנו נעשה להם משטחים - -

<שמעון ביטון: רק מכסות מתוך היישוב.

<רמי כהן: תן לי רגע, בבקשה, להתבטא.

יצחק וקנין: מקובל עלי.

יצחק וקנין: בתוך היישוב – מקובל.

<שמעון ביטון: רק מתוך היישוב.

<רמי כהן: תקרא את הסעיף.

<רמי כהן: כתוב: רק ביישוב.

יצחק וקנין: יעקב, אני היום במושב יערה.

יצחק וקנין: אני רוצה לעשות לול ולהתאגד עם עשרה חקלאים - -

<שמעון ביטון: אם כולם ממושב יערה.

יצחק וקנין: כולם מיערה.

<שמעון ביטון: אם כולם מיערה, אין בעיה.

יצחק וקנין: רק מהיישוב, רבותי, לא מבחוץ.

<קריאה: אבל שיהיה רשום.

יצחק וקנין: אבל זה רשום.

<קריאה: כתוב.

<שמעון ביטון: אז שיהיה גם 100,000, מה זה מפריע?

<מרב תורג'מן: אני רוצה להקריא את הפשרה.

אבישי ברוורמן: רבותי, אנחנו קוראים את הפשרה.

יצחק וקנין: רבותי, אני מקריא לכם את הסעיף.

יצחק וקנין: כתוב: "מספר המטילות בלול לא עולה על 50,000" – שתיקנו מ-70,000 מטילות – "הלול מצוי ביישוב שבו נמצא משקו של בעל המכסה" - -

<קריאה: המכסות.

יצחק וקנין: "משקו".

יצחק וקנין: אז איפה אתה רוצה שיהיה?

<שמעון ביטון: ומאיפה המכסות?

יצחק וקנין: הכול.

<שמעון ביטון: לא שאני, שמעון ביטון, אקים - -

יצחק וקנין: מי מאשר את זה?

יצחק וקנין: ועדת המכסות מאשרת את זה.

יצחק וקנין: אז מה אתה רוצה?

<שמעון ביטון: משקי הוא באביבים, ומותר לי להקים 50,000.

<שמעון ביטון: זה יהיה בתנאי שזה יהיה מכסות מתוך מושב אביבים.

יצחק וקנין: זה כתוב.

<רמי כהן: זה מה שכתוב, שמעון.

יצחק וקנין: "הלול מצוי ביישוב בו מצוי משקו".

יצחק וקנין: גם המכסות כתובות.

<שמעון ביטון: ושאר המכסות?

<קריאות: - - -

יצחק וקנין: יעקב, אתה רוצה שאני אגיד לך, גם את ה-50 לא הייתי מגביל.

יצחק וקנין: הייתי כותב אפילו 100,000.

<שמעון ביטון: אמרתי.

<שמעון ביטון: אז למה 50?

<שמעון ביטון: אם כולם באותו היישוב מה זה משנה המספר?

<שמעון ביטון: המספר לא משנה.

<רמי כהן: איציק, אני מקבל את זה.

<רמי כהן: אני מוכן להישאר על 70,000 אם זה במשקו, ואם זה מקובל עליהם.

יצחק וקנין: רבותי, זה נאמר לפרוטוקול.

יצחק וקנין: זה ביישוב ובמכסות של היישוב ולא מביאים אותנו למקום בחוץ.

יצחק וקנין: גם 100,000 הייתי מאשר.

<שמעון ביטון: המספר לא משנה.

<מרב תורג'מן: דרושה פה הבהרה לפרוטוקול כי זה לא בדיוק ככה.

אבישי ברוורמן: אנחנו רושמים בדיוק כדי שמר ביטון ירגיש שהעסק סודר.

<מרב תורג'מן: אני רק אסיים להקריא את (ג), ברשותך, אדוני, ואקריא לפרוטוקול את הפשרה שנקבעה.

<מרב תורג'מן: האמור בתקנת משנה (ב)(1), (2) ו-(3)(ה) יחול, ובלבד שלא יהיה בכך כדי להגדיל את המכסה הכוללת המיוצרת באותו לול בשנת התכנון ביותר מ-5% לעומת המכסה שיוצרה באותו לול ביום י"ח בטבת התשע"ג (31 בדצמבר 2012).

<מרב תורג'מן: בנוגע לפסקה (ד) אני מבקשת להקריא את הפשרה שהתקבלה כאן ביחס להערתו של האדון ממושב אבן ספיר.

<מרב תורג'מן: בסוף הפסקה אחרי "לא יעלה על שלושה מגדלים", יבוא: "אלא אם ועדת המכסות, באישור השר, אישרה מטעמים מיוחדים שיירשמו מספר מגדלים גבוה יותר".

<קריאה: איפה המגדלים?

<מרב תורג'מן: אין פה התייחסות לאזור הגיאוגרפי.

אבישי ברוורמן: תשבו עם השר ועם וקנין ותחליטו.

אבישי ברוורמן: מי בעד?

אבישי ברוורמן: בעד סעיף 9 (ג) והתוספת ל-9(ב)(3)(ד) – פה-אחד

אבישי ברוורמן: נמנעים – אין

אבישי ברוורמן: הסעיף אושר.

גילה גמליאל: השר נתן גם הבהרה שלפיה בעוד שלושה חודשים בכל מקרה הכול יחזור לדיון.

גילה גמליאל: הוא רק צריך להעביר את המהלך הזה עכשיו בגלל התקציב הקריטי.

<שמעון ביטון: יש לו עוד שלושה חודשים למכור את המכסות.

<שמעון ביטון: זה מה שהתכוונו לעשות פה היום.

דוד צור: לגבי המכסות שהשר והמנכ"ל אומרים שאפשר לחזור ל-70.

<רמי כהן: אנחנו מוכנים ללכת על 70, אין לנו בעיה.

<מרב תורג'מן: אי אפשר, נגמרה ההצבעה.

<מרב תורג'מן: צריך רביזיה, אי אפשר.

<אפרת ורד: בתקנה 10 יש תוספת, לבקשת היועצת המשפטית לוועדה.

<אפרת ורד: כשאני אגיע אליה אני אומר אותה.

<אפרת ורד: (הקראה): 10.

<אפרת ורד: כאן אנחנו מוסיפים סעיף (ג), לבקשת היועצת המשפטית לוועדה: "החלטת ועדת המכסות בבקשה, לפי תקנות משנה (א) ו-(ב) תינתן בתוך 30 ימים ממועד הבקשה".

אבישי ברוורמן: תודה.

אבישי ברוורמן: מי בעד?

אבישי ברוורמן: בעד סעיף 10 – פה-אחד

אבישי ברוורמן: נמנעים – אין

אבישי ברוורמן: סעיף 10 אושר פה-אחד.

<אפרת ורד: (הקראה): 11 (א) המועצה תקבע לכל בעל מכסה בתחילת שנת התכנון וכן מזמן לזמן במהלכה - -

גילה גמליאל: רגע, אין לי סעיף (ג) כאן.

<אפרת ורד: אמרתי בתחילת דברי שזה סעיף (ג), לבקשת היועצת המשפטית לוועדה.

גילה גמליאל: אז תאמרי לי מה את מקריאה עכשיו.

אבישי ברוורמן: בנצי, תן למר אדוני להיכנס.

<אפרת ורד: כבר הקראתי אותו.

<אפרת ורד: עכשיו אני מקריאה את 11.

<אפרת ורד: ב-(ג) רצו שיהיה דד-ליין לתשובה של הוועדה.

<אפרת ורד: (הקראה): 1.

אבישי ברוורמן: יפה.

אבישי ברוורמן: אין פה בעיות.

אבישי ברוורמן: מי בעד?

אבישי ברוורמן: בעד סעיף 11 – פה-אחד

אבישי ברוורמן: נמנעים – אין

אבישי ברוורמן: סעיף 11 אושר פה-אחד.

<אפרת ורד: (הקראה): 12.

אבישי ברוורמן: יש פה בעיות?

אבישי ברוורמן: אין פה בעיות.

אבישי ברוורמן: מי בעד?

אבישי ברוורמן: בעד סעיף 12 – פה-אחד

אבישי ברוורמן: נמנעים – אין

אבישי ברוורמן: סעיף 12 אושר.

<אפרת ורד: (הקראה):

אבישי ברוורמן: תודה.

יצחק וקנין: אבישי, אני רוצה להגיד משהו.

יצחק וקנין: לכל החברים שלי, אני רוצה להגיד משהו.

יצחק וקנין: כל החששות שלכם - -

אבישי ברוורמן: איציק, רק רגע אחד.

אבישי ברוורמן: לגבי התוספות, אנחנו מאשרים.

אבישי ברוורמן: תודה.

<מרב תורג'מן: תוספת ראשונה ותוספת שנייה.

יצחק וקנין: רבותי, אני מוכן שגם גילה גמליאל ועוד חבר כנסת – נשב יחד עם המנכ"ל.

יצחק וקנין: יהיו לכם טענות.

יצחק וקנין: נעבור סעיף-סעיף, נראה את היישום של הדברים.

יצחק וקנין: אם תהיה חריגה קטנה.

<קריאה: מתי?

יצחק וקנין: מתי שאתם רוצים.

יצחק וקנין: יקבעו תאריכים.

יצחק וקנין: אנחנו נבחן את התקנות עוד שלושה חודשים.

יצחק וקנין: אם תהיה בעיה אני מבטיח לכם שנשנה את כל מה שיפריע לכם.

<קריאה: עכשיו אנחנו מפחדים.

<שמעון ביטון: יושב פה השר, יושב פה המנכ"ל – שיגידו עכשיו בפורום הזה שיש ערובה לתכנון.

יצחק וקנין: אני אומר לך – תהיה ערובה לתכנון.

יצחק וקנין: אם אין תכנון אין כלום.

יצחק וקנין: לא צריך את זה בכלל.

אבישי ברוורמן: אני שומע מה שאומר - - - ואני שמעתי מה שאמר יעקב שהיה בחוץ.

אבישי ברוורמן: הפחד הגדול - -

גילה גמליאל: לפרוטוקול אני רוצה הבהרה חד-משמעית.

אבישי ברוורמן: גילה, אני יכול לדבר רגע?

אבישי ברוורמן: אני שמעתי גם מיעקב קודם – אנשים מדברים פה מדם לבם.

אבישי ברוורמן: גם מי שהוצאנו הוצאנו כדי לגמור את הדברים ולהתקדם.

אבישי ברוורמן: הבעיה שמפחידה את כולם וגם אותי – שהייתי אחראי פעם כשעבדתי בחקלאות, על תכנון – שהתכנון הזה יביא למצב של עודף ביצים שההשמדה שלהם תיפול בסופו של דבר על המגדלים.

אבישי ברוורמן: לכן מה שאמרתי בצורה הברורה ביותר: שניהם יישבו איתכם.

אבישי ברוורמן: בכל נקודת זמן נדון בנושא.

אבישי ברוורמן: אני קורא את זה לסיכום עכשיו: הוועדה מבקשת ודורשת משר החקלאות וממנכ"ל משרד החקלאות לבחון מחדש את הכללים שאישרה היום.

אבישי ברוורמן: הוועדה תשים לב בכל נקודת זמן – באמצעות שני הנציגים האלה, גמליאל ווקנין – אין פה שום מגבלת זמן, להערות המגדלים, ולהביא אליה עד סוף חודש מרס את כל התיקונים לכללים ככל שיידרש.

אבישי ברוורמן: ואני שם פה את מילתי.

אבישי ברוורמן: תודה רבה.

<לאה ורון: מרס 2014.

<שמעון ביטון: זאת מפלגת העבודה.

<יוסי קמיסה: כבוד היושב-ראש, אנחנו מתנצלים בפני השר והמנכ"ל אם פגעו בהם באופן אישי.

אבישי ברוורמן: תודה רבה.

אבישי ברוורמן: הישיבה נעולה.